CELEX: 52012PC0465
Language: lt
Date: 2012-08-29
Title: Pakeistas pasiūlymas EUROPOS PARLAMENTO IR TARYBOS REGLAMENTAS kuriuo nustatoma 2014–2020 m. Europos Sąjungos mokesčių srities veiksmų programa („Fiscalis 2020“) ir panaikinamas Sprendimas Nr. 1482/2007/EB

|
			
		
		
		52012PC0465
		
			Pakeistas pasiūlymas EUROPOS PARLAMENTO IR TARYBOS REGLAMENTAS kuriuo nustatoma 2014–2020 m. Europos Sąjungos mokesčių srities veiksmų programa („Fiscalis 2020“) ir panaikinamas Sprendimas Nr. 1482/2007/EB /* COM/2012/0465 final - 2011/0341/b (COD) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
2011 m. birželio 29 d. Komisija
priėmė būsimos 2014–2020 m. daugiametės
finansinės programos pasiūlymą[1] – strategijos „Europa 2020“
įgyvendinimo biudžetą, kuriame siūloma, be kita ko, nauja
programa „Fiscalis 2020“. Šia programa gerinant mokesčių sistemų
veikimą valstybėse narėse ir Sąjungos bendrojoje rinkoje
bus prisidedama prie pažangaus, tvaraus ir integracinio augimo strategijos
„Europa 2020“[2]
įgyvendinimo. Sudarant geresnes sąlygas nacionalinėms mokesčių
administracijoms tapti elektroninio mokesčių administravimo
institucijomis, naująja programa taip pat padedama kurti skaitmeninę
bendrąją rinką („Europos skaitmeninė darbotvarkė“).
Sklandų mokesčių
sistemų veikimą vidaus rinkoje lemia veiksmingas ir efektyvus
nacionalinių mokesčių administracijų tarpvalstybinių
sandorių tvarkymas, mokestinio sukčiavimo prevencija, kova su juo ir
mokestinių pajamų apsauga. Todėl mokesčių
administracijos ne tik turi keistis dideliu kiekiu informacijos, bet reikia
didinti ir jų darbo veiksmingumą, taip pat mažinti mokesčių
mokėtojų, dalyvaujančių tarpvalstybinėje veikloje,
administracinę ir ekonominę naštą bei taupyti jų
laiką. Tai įmanoma tik valstybių narių mokesčių
administracijoms bendradarbiaujant su trečiosiomis šalimis. Atsižvelgiant
į augančią globalizaciją, veiksminga kova su
sukčiavimu turėtų būti vykdoma ir tarptautiniu mastu.
Todėl programa taip pat bus remiamas keitimasis informacija su Europos
Sąjungai nepriklausančiomis valstybėmis su jomis sudarytų
tarptautinių susitarimų pagrindu.
Siūloma programa bus daugiausia remiamas mokesčių
administratorių bendradarbiavimas tarpusavyje, prireikus – ir su
kitomis susijusiomis šalimis. Tai programos „Fiscalis 2013“, kuri baigiama 2013 m.
gruodžio 31 d., tęsinys. Siūloma programa „Fiscalis 2020“
bus remiamas Sąjungos mokesčių srities bendradarbiavimas,
pirmiausia siekiant kurti žmogiškųjų išteklių tinklus ir ugdyti
gebėjimus, taip pat didinti IT pajėgumus. Pirmosios grupės
priemonėmis valstybėms narėms ir kitoms programoje
dalyvaujančioms šalims bus sudaromos sąlygos dalytis gerąja
patirtimi ir keistis praktinėmis žiniomis. Antrosios grupės
priemonėmis suteikiama galimybė programos lėšomis finansuoti
tinkamą IT infrastruktūrą ir sistemas, kurias taikydamos
Sąjungos mokesčių administracijos taptų visavertėmis
elektroninio administravimo institucijomis. Didžiausia programos teikiama
papildoma nauda yra ta, kad ja remiamas valstybių narių
gebėjimas kovoti su sukčiavimu ir galbūt didinti įplaukas,
o kartu mažinamos minėtais tikslais reikalingų priemonių
kūrimo išlaidos.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
2.1.        Konsultacijos ir
ekspertų patarimai
Atlikdamas programos „Fiscalis 2013“
laikotarpio vidurio vertinimą[3]
rangovas analizavo jos veiksmingumą, efektyvumą, aktualumą ir
papildomą naudą. Remtasi įvairios veiklos stebėsenos
duomenimis.
Kitas rangovas tyrė galimą
būsimos programos „Fiscalis“ struktūrą[4], be kita
ko, išsamiai analizavo būsimus vidaus rinkos mokesčių
sistemų sunkumus ir struktūrines problemas. 2011 m. birželio
mėn. įvykusio praktinio seminaro metu šio tyrimo išvados aptartos su
dalyvaujančių šalių atstovais. Rengiantis šiam seminarui 2011 m.
pavasarį susijusios programos komitete[5] surengtas apskritojo stalo posėdis, per
kurį dalyvaujančių šalių prašyta nustatyti, kokie bus
pagrindiniai programos pranašumai ir kaip būtų galima didinti jos
veiksmingumą. 
Atsižvelgiant į keitimosi informacija
svarbą atliktas atskiras būsimos keitimosi informacija
įgyvendinimo strategijos tyrimas. Šis tyrimas pristatytas 2011 m.
birželio mėn. surengtame mokesčių administracijų
vyriausiųjų informacijos pareigūnų praktiniame seminare.
Parengtas poveikio vertinimas, kuriame
analizuojamas programos „Fiscalis“ tęsinys; šį vertinimą 2011 m.
rugsėjo 22 d. patvirtino Poveikio vertinimo valdyba.
Rengiant būsimos programos
pasiūlymą atsižvelgta į rekomendacijas dėl programos
koncepcijos ir tolesnio programos tobulinimo. Pavyzdžiui, nustatant programos
tikslus daugiau dėmesio skirta mokesčių administracijų ir
mokesčių mokėtojų administracinės naštos mažinimui,
bendradarbiavimo su trečiosiomis valstybėmis ir trečiosiomis
šalimis gerinimui ir kovos su mokestiniu sukčiavimu stiprinimui. Be to,
į programos pasiūlymą įtrauktos naujos priemones naujiems
uždaviniams spręsti, t. y. naujos bendrų veiksmų
rūšys, informacijos apie programos veiklos rezultatus platinimą
gerinimas naudojantis bendradarbiavimo internetu metodų pranašumais ir
geresnio programos rezultatų stebėsenos sistemos apibrėžimas. 
2.2.        Poveikio vertinimas
Atsižvelgiant į bendrą politikos
kontekstą ir problemas, kurių mokesčių srityje kils per
ateinantį dešimtmetį, dabartinės programos poveikio vertinime
analizuotos ir lygintos įvairios politikos galimybės. 
(1)                   
Pagrindinis scenarijus.
Programa tęsiama siekiant dabartinių tikslų ir remiantis
dabartine koncepcija. 
(2)                   
Programa nutraukiama.
Programa būtų nutraukiama ir IT priemonėms, bendriems veiksmams
arba mokymo veiklai, kuriais remiamas bendradarbiavimas mokesčių
srityje, nebebūtų skiriamas ES finansavimas.
(3)                   
Pagrindinio scenarijaus atnaujinimas. Pasirinkus šią galimybę pagrindinio scenarijaus tikslai
pritaikomi prie būsimų uždavinių. Daugiau dėmesio nei pagal
dabartinę programą skiriama kovai su mokestiniu sukčiavimu,
mokesčių slėpimu ir vengimu, siekiama didesnio
mokesčių administracijų veiklos efektyvumo, mažinama didelė
administracinė mokesčių mokėtojų ir mokesčių
administracijų našta ir plėtojamas bendradarbiavimas su
trečiosiomis valstybėmis ir trečiosiomis šalimis. 
(4)                   
Atnaujinimas ir atsižvelgimas į naują
politiką. Be galimybės „Pagrindinio
scenarijaus atnaujinimas“ aprašyme nurodyto problemų sprendimo, šia
politikos galimybe būtų teikiamos priemonės bendradarbiavimui
naujose srityse, kurių gali atsirasti plėtojant politiką,
plėsti ir suteikiama galimybė pagal programą imtis
priemonių padėti darniai taikyti ir įgyvendinti šiuos naujus
teisės aktus, keistis susijusia informacija ir vykdyti administracinį
bendradarbiavimą. 
Atlikus poveikio vertinimą nustatyta, kad
priimtiniausia yra 3 galimybė „Pagrindinio scenarijaus
atnaujinimas“. Ji suderinama su naujo strategijos „Europa 2020“
įgyvendinimo biudžeto pasiūlymu, ją geriausiai vertina
valstybės narės.
3.           TEISINIAI PASIŪLYMO ASPEKTAI
3.1.        Teisinis pagrindas
Siūloma programa „Fiscalis 2020“ siekiama
gerinti mokesčių administracijų bendradarbiavimą teikiant
mechanizmus, priemones ir reikiamą finansavimą. Siūloma
priemonė apima, inter alia, tokius bendrus veiksmus, kaip antai
seminarai, praktinis mokymas, mokymas, daugiašalė kontrolė,
ekspertų grupių steigimas ir kt., kuriuose savanoriškai gali
dalyvauti valstybės narės ir jų pareigūnai. Bendrasis
minėtų veiksmų tikslas – skatinti valstybių narių
administracinį bendradarbiavimą ir ugdyti jų administracinius
gebėjimus mokesčių srityje, kuris pagrindžia SESV 197 straipsnio
taikymą. 
Svarbi programos „Fiscalis 2020“ dalis –
parama valstybių narių keitimuisi informacija vykdant
bendradarbiavimą Europos Sąjungos mokesčių srityje.
Atitinkamuose Sąjungos teisės aktuose dėl administracinio
bendradarbiavimo valstybėms narėms numatyta galimybė naudotis
Europos informacinėmis sistemomis. Esamoje programoje nurodyta, kad
Komisija kartu su dalyvaujančiomis šalimis užtikrina tų sistemų
plėtojimą, naudojimą ir tinkamą priežiūrą.
Atsižvelgiant į tai, numatyta, kad Sąjunga didina IT pajėgumus
plėtodama, prižiūrėdama, naudodama minėtų sistemų
Sąjungos komponentus ir vykdydama jų techninę kontrolę.
Užuot naudodamosi skirtingais įrenginiais, valstybės narės
naudosis tais bendrais komponentais. Taip pat įtraukta nuostata dėl
sistemų Sąjungos ir ne Sąjungos komponentų kūrimo ir
veikimo koordinavimo, siekiant užtikrinti jų tinkamumą naudoti,
tarpusavio ryšius ir nuolatinį tobulinimą. Šiais IT
pajėgumų didinimo aspektais pagrindžiamas SESV 114 straipsnio
taikymas programai. 
Atsižvelgiant į vis didesnę
ekonomikos globalizaciją, siekiant veiksmingai kovoti su mokestiniu
sukčiavimu būtinas administracinis bendradarbiavimas su
išsivysčiusiomis trečiosiomis šalimis. Siekdama supaprastinti ir
palengvinti tų šalių ir valstybių narių techninį
bendradarbiavimą, taip pat pagerinti šiuo metu pagal dvišalius
mokesčių susitarimus vykdomo keitimosi neskelbtina informacija
saugumą, Sąjunga turėtų sudaryti su išsivysčiusiomis
trečiosiomis šalimis susitarimus, pagal kuriuos jos galėtų
naudotis Europos informacinių sistemų Sąjungos komponentais.
Todėl SESV 212 straipsnis pasitelkiamas kaip trečias
papildomas teisinis pagrindas.
3.2.        Subsidiarumas ir
proporcingumas
Ne nacionalinio, o Sąjungos lygmens
veiksmų būtina imtis dėl šių priežasčių:
·       
Nepakanka priimti Europos lygmens
mokesčių teisės aktų ir manyti, kad jie bus savaime
sklandžiai įgyvendinami, o jei ne, pakaks pažeidimų nagrinėjimo
procedūros. Norint veiksmingai įgyvendinti ES ir nacionalinius
mokesčių teisės aktus būtina bendradarbiauti ir koordinuoti
veiksmus Europos lygmeniu. 
·       
Nustatytų problemų nepavyks įveikti,
jei valstybės narės nežvelgs už savo administracinių
teritorijų ribų ir aktyviai nebendradarbiaus su savo 26
kolegėmis. Jei nebūtų intensyviai bendradarbiaujama ir
koordinuojami valstybių narių veiksmai, didėtų
nesąžininga mokesčių srities konkurencija ir mažiausių
mokesčių paieška, o sukčiautojai naudotųsi nepakankamu
nacionalinių valdžios institucijų bendradarbiavimu. Komisija
įgyvendinama programa „Fiscalis 2020“ valstybėms narėms
siūloma minėtos bendradarbiavimo veiklos sistema – sąnaudų
požiūriu tai veiksmingiau, nei kiekvienai valstybei narei kurti savo
atskirą bendradarbiavimo sistemą dvišaliu ar daugiašaliu pagrindu.
·       
Programa „Fiscalis 2020“ taip pat remiamas labai
gerai apsaugotas specialus ryšių tinklas, per kurį galima keistis
informacija tiesioginių ir netiesioginių mokesčių
klausimais vykdant administracinį bendradarbiavimą. Programa
nacionalinės mokesčių administracijos sujungiamos maždaug 5 000[6] sujungimo
taškų. Šiuo bendru IT tinklu užtikrinama, kad norėdama pasikeisti bet
kokia informacija kiekviena nacionalinė administracija prie šios bendros
infrastruktūros turėtų prisijungti tik vieną kartą.
Jei tokios infrastruktūros nebūtų, valstybės narės
prie kiekvienos iš kitų valstybių narių nacionalinių
sistemų turėtų jungtis 26 kartus.
Pagal Europos Sąjungos sutarties 17 straipsnį
Komisija, siekdama įgyvendinti programą, imasi Sutartyse
nustatytų koordinavimo, vykdymo užtikrinimo ir valdymo funkcijų.
Todėl programa „Fiscalis 2020“ atitinka subsidiarumo ir proporcingumo
principus (jie nustatyti Europos Sąjungos sutarties (ESS) 5 straipsnyje).
3.3.        Priemonė
Remiantis susijusių poveikio
vertinimų išvada, ES intervencija įgyvendinant finansavimo
programą yra tinkama. Atsižvelgdama į teigiamus programos „Fiscalis 2013“
laikotarpio vidurio vertinimo atsiliepimus Komisija siūlo programos
tęsinį „Fiscalis 2020“.
Remiantis pagal daugiametę finansinę
programą Komisijos patvirtinta teisėkūros politika, finansavimo
programos tęsinys siūlomas reglamento forma. 
4.           POVEIKIS BIUDŽETUI
ES finansavimo programų peržiūros
laikas susijęs su naujos daugiametės finansinės programos
pasiūlymu, iš dalies pakeistu 2012 m. liepos 6 d.[7] Pagal
šį pasiūlymą šiame programos „Fiscalis 2020“ reglamente 2014–2020 m.
laikotarpiu numatyta 234 370 000 EUR
(dabartinėmis kainomis) biudžeto sistema.
Programa „Fiscalis 2020“ bus įgyvendinama
laikantis tiesioginio centralizuoto valdymo principo ir nustatytų
prioritetų. Darbo programos rengiamos kartu su suinteresuotaisiais
subjektais nustatant konkretaus laikotarpio prioritetus.
5.           NEPRIVALOMI ELEMENTAI
5.1.        Konkrečių
teisinių nuostatų paaiškinimas
5.1.1.     I skyrius. Bendrosios
nuostatos
Programos taikymo sritis suderinta su
naujais Sąjungos mokesčių teisės aktais, todėl ji
apims ne tik PVM, akcizą, pajamų ir kapitalo mokesčius, bet ir
kitus mokesčius, kuriems taikomi ES mokesčių teisės aktai.
Programoje „Fiscalis 2020“ galės dalyvauti
valstybės narės, šalys kandidatės ir potencialios
kandidatės. Įgyvendinant bendrą šios srities Sąjungos politiką
programoje tam tikromis sąlygomis galės dalyvauti ir Europos
kaimynystės politikos šalys. Galiausiai tam tikruose veiksmuose
galėtų dalyvauti ir išorės ekspertai (pvz., kitų valdžios
institucijų, prekybos, nacionalinių ir tarptautinių
organizacijų atstovai, taip pat galbūt kiti ekspertai), jeigu tai bus
būtina siekiant programos tikslų.
(a)         
Siekiant programos „Fiscalis 2020“ tikslų
bus sprendžiamos nustatytos ir per artimiausią dešimtmetį Europos
mokesčių politikos srityje numatomos problemos, kurių patirs
mokesčių institucijos. Svarbiausias programos tikslas – veiksmingomis
ir efektyviomis mokesčių sistemomis stiprinti vidaus rinką.
Siekiant tinkamai spręsti būsimus Sąjungos mokesčių
srities uždavinius, nustatytas konkretus programos tikslas – remti mokesčių
sistemų veikimą, ypač vykdant dalyvaujančių
šalių, jų mokesčių administratorių, jų
pareigūnų ir išorės ekspertų bendradarbiavimą
Programos prioritetai: remti Sąjungos mokesčių teisės
aktų rengimą, darnų taikymą ir veiksmingą
įgyvendinimą;
(b)         
kovoti su mokestiniu sukčiavimu,
mokesčių slėpimu ir vengimu, visų pirma skatinant
veiksmingą ir efektyvų administracinį bendradarbiavimą ir
keitimąsi informacija; 
(c)         
padėti mažinti mokesčių
administracijoms tenkančią administracinę naštą ir
mokesčių mokėtojų tenkančias mokestinių
prievolių vykdymo sąnaudas;
(d)         
siekti veiksmingo mokesčių
administravimo, ypač kiek tai susiję su mokestinių
prievolių vykdymu, taip pat ugdyti administracinius mokesčių
administracijų gebėjimus;
(e)         
remti darnų Sąjungos mokesčių
politikos taikymą ir įgyvendinimą;
(f)           
remti bendradarbiavimą su tarptautinėmis
organizacijomis, kitomis vyriausybinėmis institucijomis, trečiosiomis
šalimis, ekonominės veiklos vykdytojais ir jų organizacijomis,
siekiant kovoti su mokestiniu sukčiavimu, mokesčių slėpimu
ir vengimu, visų pirma skatinant veiksmingą ir efektyvų
administracinį bendradarbiavimą ir keitimąsi informacija,
gerinant mokestinių prievolių vykdymą ir mokesčių
administravimą.
Įsteigus Sąjungos vyriausiajam
įgaliotiniui ir Komisijos pirmininko pavaduotojui pavaldžią EIVT bus
sudarytos geresnės sąlygos siekti darnos ir geriau koordinuoti ES
ryšius su ES šalimis partnerėmis, kai būtinas tarptautinis
bendradarbiavimas.
5.1.2.     II skyrius. Reikalavimus
atitinkantys veiksmai
Programos finansavimo reikalavimus atitinkančių
veiksmų rūšys yra panašios į tas, kurios finansuojamos
pagal dabartinę programą, t. y.:
·                        
bendri veiksmai, kuriais programoje
dalyvaujančių šalių mokesčių pareigūnai
keičiasi žiniomis ir dalijasi gerąja patirtimi;
·                        
Europos informacinės sistemos (EIS)[8], kuriomis
palengvinamas keitimasis informacija bei naudojimasis bendrais duomenimis;
·                        
mokymo veikla, kuria ugdomi Europos
mokesčių pareigūnų gebėjimai.
Kai kurios veiksmų kategorijos pakeistos.
·                        
Į programą „Fiscalis 2020“ bus
įtrauktos kelios naujos bendrų veiksmų priemonės: 
·              
ekspertų grupės – struktūrinio bendradarbiavimo forma; šiose grupėse
sutelkiama praktinė patirtis ir (arba) vykdoma konkreti operatyvinė
veikla; jos gali būti nenuolatinės arba nuolatinės ir joms gali
būti teikiama parama, pvz., bendradarbiavimo internetu paslaugos,
administracinė pagalba ir infrastruktūra bei įranga, kurios
reikia siekiant sėkmingai įgyvendinti konkretų veiksmą;
·              
viešojo administravimo gebėjimų ugdymo
veiksmais bus remiami mokesčių
administratoriai, patiriantys konkrečių sunkumų, pvz., dėl
žinių, praktinės patirties, organizacinių arba kitų
trūkumų, kuriuos galima įveikti kitoms šalims arba Komisijos
pareigūnams imantis pritaikytų paramos veiksmų.
·                        
Naujoje programoje Europos informacinių
sistemų Sąjungos komponentai apibrėžiami kaip Komisijai
priklausantys arba jos įsigyti su kai kuriomis arba visomis
valstybėmis narėmis susiję IT ištekliai ir paslaugos. Šie
Sąjungos komponentai aprašyti siūlomo teisės akto priedo 2 punkte.
Nacionaliniai komponentai yra visi prie Sąjungos komponentų
nepriskiriami komponentai. Juos plėtoja, diegia ir naudoja
valstybės narės, kurios juos finansuoja ir už juos yra atsakingos.

Naują Sąjungos komponentų
apibrėžimą reikėtų vertinti atsižvelgiant į IT
sistemų raidos pokyčius. Šiuo metu kiekviena valstybė narė
atsako už savo nacionalinių sistemų įgyvendinimą pagal
bendras specifikacijas, todėl plėtojamos 27 sistemos, 27 prekiautojams
skirtos sąsajos, rengiami 27 plėtros planai, atsiranda 27 projektų
arba veiklos sunkumų variantai ir pan. Ypač atsižvelgdama į
ekonomikos ir finansų krizę Komisija mano, kad IT sistemas
reikėtų plėtoti veiksmingiau.
Tokia raida siekiama gerinti duomenų
nuoseklumą ir taisyklių taikymą laipsniškai pereinant prie
bendresnės IT plėtros (žinių, duomenų, IT komponentų).
Bus taikomi geresni darbo metodai, pvz., taikant veiklos procesų
modeliavimą, pagerės kokybės specifikacijos ir standartizavimas,
taip pat bus labiau standartizuojama veikla, pvz., derinant prekiautojams
skirtas sąsajas. Remiantis šiuo nauju požiūriu į Sąjungos
komponentus bus mažinama skirtingų plėtros ir diegimo planų
rizika. Taip pat teikiama daugiau projekto užbaigimo kontrolės
priemonių, nes dirbant pagal bendrus planus išvengiama padėties, kai
lėčiausiai dirbantys plėtros grandinės nariai
galėtų nulemti, kada pradės veikti visas projektas. 
EIS taip pat gali būti taikomos Europos
Sąjungai nepriklausančių valstybių ir valstybių
narių keitimuisi informacija pagal dvišalius mokesčių
susitarimus.
5.1.3.     IV skyrius. Įgyvendinimas
Siekiant užtikrinti vienodas šio reglamento
įgyvendinimo sąlygas, Komisijai turėtų būti suteikti
įgyvendinimo įgaliojimai. Todėl pagal 2011 m. vasario 16 d.
Europos Parlamento ir Tarybos reglamento (ES) Nr. 182/2011, kuriuo
nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[9],
5 straipsnyje nurodytą nagrinėjimo procedūrą bus
priimta metinė darbo programa.
5.2.        Supaprastinimas
5.2.1.     Kaip pasiūlymu
prisidedama prie supaprastinimo?
(g)         
Suderinamumas su Finansiniu reglamentu
Programos pasiūlymas visiškai suderinamas su
Finansiniu reglamentu ir jo įgyvendinimo nuostatomis. Pagrindinės
programos įgyvendinimo finansinės priemonės yra dotacijos ir
viešieji pirkimai. Į programą įtrauktos Komisijos pasiūlyme
dėl finansinio reglamento persvarstymo pasiūlytos supaprastinimo
priemonės, t. y. nustatyti vienkartines išmokas, fiksuoto dydžio
normas ir vieneto kainas. Atsižvelgiant į tai, kad svarbu įforminti
pagal programą finansuotas pragyvenimo ir kelionės išlaidas, į
programą bus įtrauktos naujame finansiniame reglamente
pasiūlytos šios srities supaprastinimo priemonės.
(h)         
Programų „Muitinė 2013“ ir
„Fiscalis 2013“ suderinamumas 
Remiantis vienodomis viešųjų
pirkimų taisyklėmis ir dotacijų skyrimo modeliais, bendrais
valdymo vadovais ir IT pagrįstomis sistemomis visiškai suderintas
ankstesnių programų „Muitinė“ ir „Fiscalis“ valdymas. Į
šį valdymo modelį įtrauktos aiškios ir paprastos programos
veiklos organizavimo procedūros. Komisijos programos valdymo grupei padeda
įvairių muitinių ir mokesčių administracijų
programos valdymo grupės, veikiančios kaip pagalbininkės ir
pirmasis valstybių narių muitų ir mokesčių
pareigūnų informavimo punktas. Šiuo valdymo modeliu suteikiama
galimybė daugiausia per kelias savaites imtis veiksmų siekiant
sparčiai reaguoti į naujai atsirandančius poreikius ir kartu
užtikrinama įvairios veiklos darna. Atliekant laikotarpio vidurio
vertinimą valstybės narės pareiškė, kad yra patenkintos
programos valdymo modeliu[10].

Atsižvelgdama į tokį didelį
abiejų programų suderinamumą ir į 2014–2020 m.
daugiametės finansinės programos pasiūlyme[11]
iškeltą supaprastinimo tikslą, Komisija iš pradžių
pasiūlė bendrą programų „Muitinė 2013“ ir „Fiscalis 2013“
tęsinį – programą FISCUS[12]. Atsižvelgdama į tai, kad
valstybės narės vienbalsiai pasisakė už tai, kad pasiūlyta
bendra programa būtų suskaidyta, Komisija, nors ir būdama prieš
tokį suskaidymą, pateikė iš dalies pakeistą
pasiūlymą dėl dviejų teisės aktų, atitinkamai
skirtų programoms „Muitinė 2020“ ir „Fiscalis 2020“. Nepaisydama to,
kad pateikė dviejų atskirų teisės aktų tekstus,
Komisija toliau sieks išsaugoti minėtų programų
suderinamumą ir, kai tinkama, jo bus siekiama įgyvendinant programas
„Muitinė 2020“ ir „Fiscalis 2020“.
(i)           
Ar apsvarstyta galimybė programą pavesti
įgyvendinti išorės subjektui?
Apsvarstyta galimybė būsimą
programą pavesti įgyvendinti vykdomajai įstaigai.
Įstaigą būtų galima įgalioti vykdyti tokias užduotis,
kaip antai pagal programą vykdytinos veiklos atranka, administracinis
pasirengimas veiklai ir jos tęsimas, veiklos, dotacijų ir IT
sistemų viešųjų pirkimų stebėsena. Vis dėlto
atsiradus tokiai vykdomajai įstaigai valdymo struktūra taptų
sudėtingesnė, padidėtų koordinavimo ir kontrolės
sąnaudos, sprendimų priėmimo procesas būtų
sudėtingesnis ir ilgesnis, nes reikėtų papildomų
administracinių procedūrų. Dėl to taip pat
sumažėtų Komisijos praktinės patirties lygis ir
padidėtų turinio suskaidymo, palyginti su administraciniais
aspektais, rizika. Pasirinkus šią galimybę nebūtų
užtikrinta pageidaujama nauda veiklai, todėl ji atmesta. 
Apsvarstytas ir kitas scenarijus – pavesti
nacionalinėms administravimo institucijoms visą susijusią IT
veiklą, išskyrus CCN/CSI tinklą ir su juo susijusias paslaugas.
Pagal šį scenarijų kyla labai didelė rizika, kad laipsniškai atsiras
poreikis steigti labiau centralizuotas valdymo struktūras. Šio scenarijaus
poveikis būtų panašus į programų nutraukimo padarinius,
dėl kurių kiltų pavojus mokesčių administracijų
veiksmingumui ir efektyvumui, sumažėtų gebėjimas išvengti
sukčiavimo ir jį nustatyti. Atsižvelgiant į neigiamą
poveikį rezultatams ir veiksmingumui šis scenarijus taip pat atmestas. 
(j)           
Ar programoje numatytos bendros IT priemonės,
kuriomis būtų galima mažinti paramos gavėjų ir rangovų
administracinę naštą?
Įgyvendinant programas „Muitinė 2013“
ir „Fiscalis 2013“ programos veiklos ir susijusių išlaidų
valdymo palengvinimo priemonėmis jau naudojamasi, nes taikoma bendra
veiklos ataskaitų priemonė (angl. Activity Reporting Tool, ART2).
Ši priemonė bus taikoma toliau.
5.2.2.     Pasiūlymo veiklos
rezultatų vertinimas
Programos veiksmingumas bus vertinamas pagal
vienodus, su programos bendraisiais, konkrečiais ir veiklos tikslais
susijusius veiksmingumo, poveikio, rezultatų ir pajėgumo rodiklius,
juos susiejant su Komisijos valdymo planu. Išsamus poveikio, rezultatų ir
pajėgumo rodiklių sąrašas pateiktas poveikio vertinime. Komisija
nustatė kai kurių programos veiklos tikslų siekius, o kiti bus
nustatyti imantis programos „Fiscalis 2013“ veiksmų. Visų veiklos
tikslų siekius Komisija nustatys prieš pradėdama įgyvendinti
programą „Fiscalis 2020“ ir pateiks programos komitetui patvirtinti.
5.2.3.     Ar programos pasiūlymas
suderinamas su bendra Komisijos politika? 
Programa bus
prisidedama prie strategijos „Europa 2020“ tikslų įgyvendinimo,
nes bus stiprinama bendroji rinka, didinamas viešojo sektoriaus produktyvumas
ir administracijose skatinama techninė pažanga bei inovacijos, taip pat
remiamas užimtumas. Ja bus remiamos pavyzdinės iniciatyvos „Europos
skaitmeninė darbotvarkė“ [13],
„Inovacijų sąjunga“ [14],
„Naujų įgūdžių ir darbo vietų kūrimo
darbotvarkė“[15]
ir „Integruota globalizacijos eros pramonės politika“ [16].
Programa taip pat bus remiamas Bendrosios rinkos aktas[17]. Kiek
tai susiję su Sąjungos ir valstybių narių finansinių
interesų apsauga, programa bus remiamos bendros kovos su mokestiniu
sukčiavimu pastangos.
2011/0341/b (COD)
Pakeistas pasiūlymas
EUROPOS PARLAMENTO IR TARYBOS REGLAMENTAS

kuriuo nustatoma 2014–2020 m. Europos
Sąjungos mokesčių srities veiksmų programa („Fiscalis 2020“)
ir panaikinamas Sprendimas Nr. 1482/2007/EB 
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 114, 197 ir 212
straipsnius,
atsižvelgdami į Europos Komisijos
pasiūlymą,
perdavus teisėkūros procedūra
priimamo akto projektą nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[18],
laikydamiesi įprastos
teisėkūros procedūros,
kadangi:
(1)       iki 2014 m. taikyta
daugiamete mokesčių srities veiksmų programa labai palengvintas
ir sustiprintas mokesčių administratorių bendradarbiavimas
Sąjungoje. Dalyvaujančių šalių mokesčių
administratoriai pripažino, kad ši programa teikė papildomos naudos[19].
Nustatytų ateinančio dešimtmečio problemų nepavyks
įveikti, jei valstybės narės nežvelgs už savo
administracinių teritorijų ribų ir aktyviai nebendradarbiaus su
savo 26 kolegėmis. Komisija įgyvendinama programa „Fiscalis 2020“
valstybėms narėms siūloma minėtos bendradarbiavimo veiklos
sistema – sąnaudų požiūriu tai veiksmingiau, nei kiekvienai
valstybei narei kurti savo atskirą bendradarbiavimo sistemą dvišaliu
ar daugiašaliu pagrindu. Todėl reikėtų užtikrinti šios programos
tęstinumą nustatant naują tos pačios srities programą;
(2)       programos veikla, t. y.
Europos informacinėmis sistemomis, bendrais mokesčių
pareigūnų veiksmais ir bendro mokymo iniciatyvomis tikimasi
prisidėti prie pažangaus, tvaraus ir integracinio augimo strategijos
„Europa 2020“ įgyvendinimo[20].
Pagal programą bus kuriama veiklos sistema, kuria bus siekiama didinti
mokesčių administratorių darbo veiksmingumą,
įmonių konkurencingumą, skatinti užimtumą ir padėti
apsaugoti Sąjungos finansinius bei ekonominius interesus, todėl bus
aktyviai gerinamas mokesčių sistemų veikimas vidaus rinkoje;
(3)       Programos „Fiscalis 2020“
taikymo sritį reikėtų suderinti su esamais poreikiais, kad
būtų galima remti veiklą, kuria siekiama Sąjungos lygmeniu
suderinti visus mokesčius ir visus Sąjungos mokesčių
srities teisės aktus. Todėl ši programa turėtų apimti ne
tik Sąjungos lygmeniu suderintus mokesčius, bet ir kitus
mokesčius, kuriems taikomi Sąjungos mokesčių teisės
aktai, kaip nustatyta 2010 m. kovo 16 d. Tarybos direktyvoje 2010/24/ES
dėl savitarpio pagalbos vykdant reikalavimus, susijusius su
mokesčiais, muitais ir kitomis priemonėmis[21];
(4)       siekiant remti
trečiųjų šalių prisijungimo ir asociacijos procesą
programoje, įvykdžius tam tikras sąlygas, leidžiama dalyvauti
stojančiosioms šalims, šalims kandidatėms, potencialioms
kandidatėms ir šalims partnerėms pagal Europos kaimynystės politiką[22].
Atsižvelgiant į vis intensyvesnius pasaulio ekonomikos tarpusavio ryšius,
programa toliau teiks galimybę tam tikroje veikloje dalyvauti išorės
ekspertams, pvz., vyriausybinių institucijų atstovams,
ekonominės veiklos vykdytojams ir jų organizacijoms arba
tarptautinių organizacijų atstovams; 
(5)       nustatant programos tikslus
atsižvelgta į problemas ir uždavinius, kuriuos mokesčių srityje
reikės spręsti per ateinantį dešimtmetį. Programai ir
toliau turėtų tekti reikšmingas vaidmuo atliekant tokius gyvybiškai
svarbius uždavinius, kaip antai darnus Sąjungos teisės aktų
įgyvendinimas, administracinis bendradarbiavimas, Sąjungos
finansinių ir ekonominių interesų apsauga, mokesčių
administratorių administracinių gebėjimų ugdymas.
Tačiau atsižvelgiant į nustatytų naujų uždavinių
problemiškumą daugiau dėmesio reikėtų skirti kovai su
mokestiniu sukčiavimu, administracinės naštos mažinimui ir
bendradarbiavimo su trečiosiomis valstybėmis ir šalimis skatinimui;
(6)       įsitikinta, kad iki 2014 m.
taikytos programos priemonės buvo tinkamos, todėl jos išlaikytos.
Atsižvelgiant į struktūriškesnio operatyvaus bendradarbiavimo
poreikį, įtrauktos tokios papildomos priemonės, kaip antai
ekspertų grupės, sudarytos iš Sąjungos ir nacionalinių
ekspertų, kuriems pavesta kartu vykdyti užduotis konkrečiose srityse
ir imtis administracinių gebėjimų ugdymo veiksmus, kuriais
būtų teikiama specializuota parama toms dalyvaujančioms šalims,
kuriose reikia ugdyti administracinius gebėjimus;
(7)       Europos informacinės
sistemos yra labai svarbios stiprinant Sąjungos mokesčių
sistemas, todėl jas reikėtų ir toliau finansuoti pagal
programą. Be to, turėtų būti įmanoma į
programą įtraukti naujas pagal Sąjungos teisės aktus
nustatytas su mokesčiais susijusias informacines sistemas. Europos
informacinės sistemos, kai tinkama, turėtų būti
pagrįstos bendro plėtojimo modeliais ir IT struktūra;
(8)       Atsižvelgiant į
augančią globalizaciją, veiksminga kova su sukčiavimu
turėtų būti vykdoma ir tarptautiniu mastu. Todėl
Sąjungai naudinga turėti galimybę sudaryti susitarimus dėl
techninio bendradarbiavimo su išsivysčiusiomis trečiosiomis šalimis,
kad šios šalys galėtų naudotis Europos informacinių sistemų
Sąjungos komponentais, siekdamos saugiai keistis informacija su valstybėmis
narėmis dvišalių mokesčių susitarimų pagrindu; 
(9)       pagal programą rengiant
bendro mokymo kursus reikėtų ugdyti ir žmogiškųjų
išteklių gebėjimus. Mokesčių pareigūnai turi
plėsti ir atnaujinti žinias bei įgūdžius, kad galėtų
tenkinti Sąjungos poreikius. Programa turėtų ugdyti
žmogiškųjų išteklių gebėjimus teikiant didesnę
paramą mokesčių pareigūnų bei ekonominės veiklos
vykdytojų mokymui. Šiuo tikslu dabartinį Sąjungos bendro mokymo
metodą, kuris buvo daugiausia pagrįstas centrinės
e. mokymosi programos plėtra, reikėtų plėtoti toliau,
kad būtų galima parengti daugialypę Sąjungos paramos
mokymui programą;
(10)     siekiant suderinti programos
trukmę su xxx Tarybos reglamento (ES) Nr. xxx, kuriuo nustatoma 2014–2020 m.
daugiametė finansinė programa[23], nustatytos daugiametės
finansinės programos trukme, programą reikėtų
įgyvendinti septynerius metus;
(11)     reikėtų nustatyti
viso programos laikotarpio finansinį paketą, kuris būtų
svarbiausias orientacinis dydis biudžeto valdymo institucijai vykdant
kasmetinę biudžetinę procedūrą, kaip apibrėžta 201Z m.
YY XX d. Europos Parlamento, Tarybos ir Komisijos tarpinstitucinio
susitarimo dėl bendradarbiavimo biudžeto klausimais ir patikimo
finansų valdymo [17] punkte;
(12)     atsižvelgiant į 2010 m.
komunikate dėl biudžeto peržiūros[24] nustatytą Komisijos įsipareigojimą
derinti ir paprastinti finansavimo programas, ištekliais reikėtų
dalytis su kitomis Sąjungos finansavimo priemonėmis, jei numatyta
programos veikla siekiama įvairioms finansavimo priemonėms
bendrų tikslų, bet atmetant dvigubo finansavimo galimybę; 
(13)     finansiniam šio reglamento
įgyvendinimui būtinos priemonės priimamos pagal xxx Tarybos
reglamentą (EB, Euratomas) Nr. xxx/20xx dėl Europos
Bendrijų bendrajam biudžetui taikomo finansinio reglamento ir xxx
Komisijos reglamentą (EB, Euratomas) Nr. xxx/20xx, kuriuo nustatomos
išsamios xxx Tarybos reglamento Nr. xxx/20xx (EB, Euratomas)
įgyvendinimo taisyklės (nurodyti naują finansinį
reglamentą ir įgyvendinimo aktą);
(14)     Sąjungos finansinius
interesus reikėtų apsaugoti tinkamomis priemonėmis per visą
išlaidų ciklą, įskaitant pažeidimų prevenciją,
nustatymą ir tyrimą, prarastų, neteisėtai
išmokėtų arba panaudotų lėšų susigrąžinimą
ir, jei reikia, sankcijas;
(15)     Komisijai reikėtų
suteikti įgyvendinimo įgaliojimus priimti metines darbo programas,
kad būtų užtikrintos vienodos šio reglamento įgyvendinimo
sąlygos. Šiais įgaliojimais
turėtų būti naudojamasi pagal 2011 m. vasario 16 d.
Europos Parlamento ir Tarybos reglamentą (ES) Nr. 182/2011, kuriuo
nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[25];
(16)     reikiamų veiksmų,
t. y. nustatyti daugiametę programą siekiant gerinti
mokesčių sistemų veikimą vidaus rinkoje, tikslų
valstybės narės negali deramai pasiekti. Kadangi jos negali
veiksmingai bendradarbiauti ir vykdyti koordinavimo, būtino minėtiems
tikslams pasiekti, Sąjunga gali priimti priemones laikydamasi ESS 5 straipsnyje
nustatyto subsidiarumo principo ir nustatyti daugiametę programą.
Pagal tame straipsnyje nustatytą proporcingumo principą šiuo
reglamentu neviršijama to, kas būtina nurodytiems tikslams pasiekti;
(17)     įgyvendinti programą
Komisijai turėtų padėti programos „Fiscalis 2020“ komitetas; 
(18)     asmens duomenų tvarkymas,
atliekamas valstybėse narėse įgyvendinant šį
reglamentą ir prižiūrint valstybių narių kompetentingoms
institucijoms, visų pirma valstybių narių paskirtoms viešosioms
nepriklausomoms institucijoms, reglamentuojamas 1995 m. spalio 24 d.
Europos Parlamento ir Tarybos direktyva 95/46/EB dėl asmenų apsaugos
tvarkant asmens duomenis ir dėl laisvo tokių duomenų
judėjimo. 2000 m. gruodžio 18 d. Europos Parlamento ir Tarybos
reglamentu (ES) Nr. 45/2001 dėl asmenų apsaugos ES institucijoms
ir įstaigoms tvarkant asmens duomenis ir dėl laisvo tokių
duomenų judėjimo reglamentuojamas asmens duomenų tvarkymas,
kurį atlieka Komisija pagal šį reglamentą prižiūrint
Europos duomenų apsaugos priežiūros pareigūnui. Kompetentingos
institucijos visa informacija keistis arba ją perduoti turėtų
laikydamosi asmens duomenų perdavimo taisyklių, nustatytų
Direktyvoje 95/46/EB, o Komisija visa informacija turėtų keistis arba
ją perduoti laikydamasi asmens duomenų perdavimo taisyklių,
nustatytų Reglamente (EB) Nr. 45/2001;
(19)     šiuo reglamentu
reikėtų pakeisti 2007 m. gruodžio 11 d. Europos Parlamento
ir Tarybos sprendimą Nr. 1482/2007/EB, nustatantį Bendrijos
programą mokesčių sistemų veikimui vidaus rinkoje gerinti
(„Fiscalis 2013“) ir panaikinantį Sprendimą Nr. 225/2002/EB[26].
Todėl tas sprendimas turėtų būti panaikintas,
PRIĖMĖ ŠĮ REGLAMENTĄ:
I skyrius
Bendrosios nuostatos
1 straipsnis
Dalykas
1.           Siekiant gerinti
mokesčių sistemų veikimą vidaus rinkoje šiuo reglamentu
nustatoma daugiametė veiksmų programa „Fiscalis 2020“ (toliau –
programa). 
2.           Programa įgyvendinama
nuo 2014 m. sausio 1 d. iki 2020 m. gruodžio 31 d.
2 straipsnis
Apibrėžtys
Šiame reglamente vartojamų terminų
apibrėžtys:
(1)         
mokesčių administratoriai – už
mokesčių taisyklių taikymą atsakingos institucijos;
(2)         
išorės ekspertai –
(a)          
vyriausybinių institucijų atstovai, taip
pat iš programoje nedalyvaujančių šalių, pagal 3 straipsnio
2 dalies 1 ir 2 dalis, 
(b)         
ekonominės veiklos vykdytojai ir jų
organizacijos,
(c)          
tarptautinių ir kitų susijusių
organizacijų atstovai,
(3)         
mokesčiai – 
(a)          
Direktyvoje 2006/112/EB nurodytas
pridėtinės vertės mokestis[27];
(b)         
Direktyvoje 92/83/EEB nurodytas akcizas už
alkoholį[28];
(c)          
Direktyvoje 2011/64/ES nurodytas akcizas už
tabako produktus[29];
(d)         
Direktyvoje 2003/96/EB nurodyti energetikos
produktų ir elektros energijos mokesčiai[30];
(e)          
visi kiti mokesčiai, kuriems taikomas
Direktyvos 2010/24/ES 2 straipsnio 1 dalies a punktas[31].
3 straipsnis
Dalyvavimas programoje
1.           Programoje
dalyvaujančios šalys – valstybės narės ir 2 dalyje
nurodytos šalys, jei įvykdytos toje dalyje nurodytos sąlygos.
2.           Programoje gali dalyvauti bet
kuri iš šių šalių:
(1)         
stojančiosios šalys, šalys kandidatės ir
potencialios kandidatės, kurioms taikoma pasirengimo narystei strategija,
pagal tų šalių dalyvavimo Sąjungos programose bendruosius
principus, bendrąsias nuostatas ir sąlygas, nustatytas atitinkamuose
bendruosiuose susitarimuose, Asociacijos tarybos sprendimuose arba panašiuose
susitarimuose;
(2)         
šalys partnerės pagal Europos kaimynystės
politiką, jei jos yra pakankamai suderinusios atitinkamus savo teisės
aktus ir administracinius metodus su Sąjungos teisės aktais ir
metodais; susijusios šalys partnerės dalyvauja programoje pagal nuostatas,
kurios kartu su šiomis šalimis nustatomos sudarius bendruosius susitarimus
dėl jų dalyvavimo Sąjungos programose.
4 straipsnis
Dalyvavimas programos veikloje
Išorės ekspertai gali būti
kviečiami dalyvauti tam tikroje pagal programą organizuojamoje
veikloje, jei tai naudinga siekiant 5 straipsnyje nurodytų
tikslų. Šiuos ekspertus Komisija pasirenka atsižvelgdama į jų
gebėjimus, patirtį ir žinias, kurių reikia konkrečiai
veiklai. 
5 straipsnis
Bendrasis tikslas ir konkretus tikslas
1.           Bendrasis programos tikslas –
veiksmingomis ir efektyviomis mokesčių sistemomis stiprinti vidaus
rinką.
2.           Konkretus programos tikslas –
gerinti mokesčių sistemų veikimą, ypač vykdant
dalyvaujančių šalių, jų mokesčių
administratorių, jų pareigūnų ir išorės ekspertų
bendradarbiavimą.
3.           Šių tikslų
įgyvendinimas vertinamas pagal tokius rodiklius: 
(1)         
Europos informacinių sistemų bendrojo
ryšių tinklo buvimą;
(2)         
programos veiklos dalyvių ir programos
naudotojų grįžtamąją informaciją.
6 straipsnis
Prioritetai 
Programos prioritetai:
(a)         
remti Sąjungos mokesčių teisės
aktų rengimą, darnų taikymą ir veiksmingą
įgyvendinimą;
(b)         
kovoti su mokestiniu sukčiavimu,
mokesčių slėpimu ir vengimu, visų pirma skatinant
veiksmingą ir efektyvų administracinį bendradarbiavimą ir
keitimąsi informacija; 
(c)         
padėti mažinti mokesčių
administracijoms tenkančią administracinę naštą ir
mokesčių mokėtojams tenkančias mokestinių
prievolių vykdymo sąnaudas;
(d)         
siekti veiksmingo mokesčių
administravimo, ypač kiek tai susiję su mokestinių
prievolių vykdymu, taip pat ugdyti administracinius mokesčių
administracijų gebėjimus;
(e)         
remti darnų Sąjungos mokesčių
politikos taikymą ir įgyvendinimą;
(f)           
remti bendradarbiavimą su tarptautinėmis
organizacijomis, kitomis vyriausybinėmis institucijomis, trečiosiomis
šalimis, ekonominės veiklos vykdytojais ir jų organizacijomis,
siekiant kovoti su mokestiniu sukčiavimu, mokesčių slėpimu
ir vengimu, visų pirma skatinant veiksmingą ir efektyvų
administracinį bendradarbiavimą ir keitimąsi informacija,
gerinant mokestinių prievolių vykdymą ir mokesčių
administravimą.
II skyrius
Reikalavimus atitinkantys veiksmai
7 straipsnis
Reikalavimus atitinkantys veiksmai
14 straipsnyje nurodytoje metinėje
darbo programoje nustatytomis sąlygomis pagal programą teikiama
finansinė parama šių rūšių veiksmams:
(a)         
Bendriems veiksmams:
(1)         
seminarams ir praktiniam mokymui;
(2)         
projektų grupėms, kurias paprastai sudaro
ribotas skaičius šalių ir kurios veikia tam tikrą
laikotarpį siekdamos iš anksto nustatyto tikslo ir tiksliai aprašyto
rezultato;
(3)         
daugiašalei kontrolei, bendriems auditams ir kitai
pagal Sąjungos teisės aktus dėl administracinio bendradarbiavimo
numatytai veiklai, kurią organizuoja dvi arba daugiau
dalyvaujančių šalių, įskaitant bent vieną
valstybę narę, siekdamos atlikti koordinuotą vieno arba
kelių susijusių apmokestinamųjų asmenų mokestinės
prievolės kontrolę;
(4)         
darbo vizitams, kuriuos rengia programoje
dalyvaujančios arba trečiosios šalys, siekdamos sudaryti sąlygas
pareigūnams įgyti praktinės darbo patirties ar žinių
mokesčių klausimais, arba jas praplėsti; jei darbo vizitai
rengiami trečiosiose šalyse, programos reikalavimus atitinka tik
kelionės ir pragyvenimo (apgyvendinimo ir dienpinigių) išlaidos;
(5)         
ekspertų grupėms – struktūrinio
bendradarbiavimo formai; jos yra nenuolatinės arba nuolatinės ir jose
sutelkiama praktinė patirtis siekiant atlikti užduotis konkrečiose
srityse arba vykdyti operatyvinę veiklą, prireikus naudojantis
bendradarbiavimo internetu paslaugomis, administracine pagalba ir infrastruktūra
bei įranga;
(6)         
viešojo administravimo gebėjimų ugdymui
ir pagalbiniams veiksmams;
(7)         
tyrimams;
(8)         
ryšių projektams;
(9)         
visai kitai veiklai, kuria remiami 5 straipsnyje
nustatyti bendrasis ir konkretus tikslai.
(b)         
IT pajėgumams didinti: priedo 1 punkte
nurodytų Europos informacinių sistemų Sąjungos
komponentų ir Sąjungos teisės aktuose nustatytų naujų
Europos informacinių sistemų plėtojimui, techninei
priežiūrai, naudojimui ir kokybės kontrolei;
(c)         
Žmogiškųjų išteklių gebėjimams
ugdyti: bendro mokymo veiksmams, kuriais remiamas reikiamų su
mokesčiais susijusių profesinių gebėjimų ir žinių
įgijimas.
8 straipsnis
Konkrečios bendrų veiksmų įgyvendinimo nuostatos
1.           Programoje
dalyvaujančios šalys užtikrina, kad dalyvauti bendruose veiksmuose
būtų skiriami tinkamo profilio ir kvalifikacijos pareigūnai.
2.           Programoje
dalyvaujančios šalys imasi reikiamų bendrų veiksmų
įgyvendinimo priemonių, visų pirma didindamos informuotumą
apie tuos veiksmus ir užtikrindamos optimalų pasiektų rezultatų
naudojimą.
9 straipsnis
Konkrečios Europos informacinių sistemų 
įgyvendinimo nuostatos
1.           Komisija ir programoje
dalyvaujančios šalys užtikrina priedo 1 punkte nurodytų Europos
informacinių sistemų plėtojimą, naudojimą ir
tinkamą techninę priežiūrą.
2.           Bendradarbiaudama su
programoje dalyvaujančiomis šalimis Komisija koordinuoja priedo 1 ir 2 punktuose
nurodytų sistemų ir infrastruktūros Sąjungos ir ne
Sąjungos komponentų kūrimo ir veikimo aspektus, būtinus
siekiant užtikrinti šių komponentų tinkamumą naudoti, tarpusavio
ryšius ir nuolatinį tobulinimą.
3.           Priedo 1 punkte
nurodytais Europos informacinių sistemų Sąjungos komponentais
programoje nedalyvaujančios šalis gali naudotis sudariusios techninio
bendradarbiavimo susitarimus pagal SESV 218 straipsnį.
10 straipsnis 
Konkrečios bendro mokymo įgyvendinimo nuostatos
1.           Programoje
dalyvaujančios šalys tam tikrais atvejais į savo nacionalines mokymo
programas įtraukia bendrai parengtą mokymo turinį,
įskaitant elektroninio mokymosi modulius, mokymo programas ir bendrai
sutartus mokymo standartus.
2.           Programoje
dalyvaujančios šalys užtikrina savo pareigūnų dalyvavimą
pirminio ir tęstinio mokymo kursuose, kurie būtini siekiant
įgyti mokymo programose nustatytus bendruosius profesinius
įgūdžius ir žinias.
3.           Programoje
dalyvaujančios šalys pasirūpina kalbų mokymu, kurio reikia, kad
pareigūnų kalbų mokėjimo lygis būtų pakankamas,
kad jie galėtų dalyvauti programoje.
III skyrius
Finansinė programa
11 straipsnis
Finansinė programa
1.           Programos įgyvendinimo
finansinio paketo dydis – 234 370 000 EUR (dabartinėmis
kainomis).
2.           Programos finansiniai
asignavimai taip pat gali apimti išlaidas, susijusias su parengiamąja,
stebėsenos, kontrolės, audito ir vertinimo veikla, kurios reikia
valdant programą ir siekiant jos tikslų, tyrimais, ekspertų
susitikimais, informavimo ir komunikacine veikla, įskaitant bendrą
informavimą apie Europos Sąjungos politikos prioritetus, jei jie
susiję su bendraisiais šio reglamento tikslais, išlaidas, susijusias su IT
tinklais, daugiausia dėmesio skiriant informacijos tvarkymui ir keitimuisi
ja, taip pat visas kitas techninės ir administracinės pagalbos
išlaidas, kurias Komisija patiria valdydama programą.
12 straipsnis
Intervencijos rūšys
1.           Komisija įgyvendina
programą pagal Finansinį reglamentą.
2.           Sąjungos finansinė
parama 7 straipsnyje nurodytiems veiksmams yra: 
(1)         
dotacijos;
(2)         
viešųjų pirkimų sutartys;
(3)         
4 straipsnyje nurodytų išorės
ekspertų patirtų sąnaudų kompensavimas. 
3.           Dotacijoms taikoma 100 proc.
tinkamų finansuoti sąnaudų bendro finansavimo norma, jei tai kelionės
ir apgyvendinimo, renginių organizavimo ir dienpinigių sąnaudos.
Ši norma taikoma visiems reikalavimus atitinkantiems veiksmams, išskyrus
ekspertų grupes. Šios kategorijos reikalavimus atitinkantiems veiksmams
taikytina bendro finansavimo norma, jei šiems veiksmams reikia skirti
dotacijas, bus nustatyta metinėse darbo programose. 
13 straipsnis
Sąjungos finansinių interesų apsauga 
1.           Komisija atitinkamomis
priemonėmis užtikrina, kad, įgyvendinant pagal šį
reglamentą finansuojamus veiksmus, būtų apsaugoti Sąjungos
finansiniai interesai ir tuo tikslu taikomos sukčiavimo, korupcijos ir
kitos neteisėtos veikos prevencijos priemonės, atliekamos veiksmingos
patikros, nustačius pažeidimų susigrąžinamos neteisėtai išmokėtos
sumos ir, jei reikia, taikomos veiksmingos ir proporcingos atgrasomosios
sankcijos. 
2.           Komisijai arba jos atstovams
ir Audito Rūmams suteikiami įgaliojimai atlikti visų
dotacijų gavėjų, rangovų ir subrangovų, gavusių
Sąjungos lėšų pagal programą, dokumentų auditą ir
auditą vietoje.
3.           Siekdama nustatyti, ar
būta sukčiavimo, korupcijos arba kitos Europos Sąjungos
finansinius interesus veikiančios neteisėtos veikos, susijusios su
dotacijos susitarimu arba sprendimu dėl dotacijos skyrimo arba sutartimi
dėl Sąjungos finansavimo, Europos kovos su sukčiavimu tarnyba
(OLAF) gali 1999 m. gegužės 25 d. Europos Parlamento ir Tarybos
reglamente (EB) Nr. 1073/1999 ir 1996 m. lapkričio 11 d.
Tarybos reglamente (Euratomas, EB) Nr. 2185/96 dėl Komisijos
atliekamų patikrinimų ir inspektavimų vietoje siekiant apsaugoti
Europos Bendrijų finansinius interesus nuo sukčiavimo ir kitų
pažeidimų[32]
nustatytomis sąlygomis ir tvarka atlikti tyrimus, įskaitant
patikrinimus ir inspektavimus vietoje. 
IV skyrius
Įgyvendinimo įgaliojimai 
14 straipsnis
Darbo programa
Siekdama įgyvendinti programą
Komisija priima metines darbo programas, kuriose išdėstomi siekiami
tikslai, numatomi rezultatai, įgyvendinimo būdas ir jų
metinė suma. Jose taip pat aprašomi numatomi finansuoti veiksmai, nurodoma
kiekvienos rūšies veiksmui skirta orientacinė lėšų suma ir
pateikiamas preliminarus įgyvendinimo tvarkaraštis. Darbo programose
numatomi dotacijų prioritetai, pagrindiniai vertinimo kriterijai ir
didžiausia bendro finansavimo norma. Šis įgyvendinimo aktas priimamas
pagal 15 straipsnio 2 dalyje nurodytą nagrinėjimo
procedūrą. 
15 straipsnis
Komiteto procedūra
1.           Komisijai padeda komitetas.
Tas komitetas – tai komitetas, kaip apibrėžta Reglamente (ES) Nr. 182/2011.
2.           Kai daroma nuoroda į
šią dalį, taikomas Reglamento (ES) Nr. 182/2011 5 straipsnis.
V skyrius
Stebėsena ir vertinimas
16 straipsnis
Programos veiksmų stebėsena
Bendradarbiaudama su programoje
dalyvaujančiomis šalimis Komisija, stebėdama programą ir jos
veiksmus, seka, kaip įgyvendinami veiksmai.
17 straipsnis
Vertinimas
1.           Komisija užtikrina programos
laikotarpio vidurio ir galutinį 2 ir 3 dalyse nurodytų
aspektų vertinimą. Rezultatai įtraukiami į sprendimus
dėl galimo tolesnių programų atnaujinimo, keitimo arba
sustabdymo. Šiuos vertinimus atlieka nepriklausomas išorės vertintojas.
2.           Ne vėliau kaip iki 2018 m.
vidurio Komisija parengia laikotarpio vidurio vertinimo ataskaitą apie
pasiektus programos veiksmų tikslus, išteklių naudojimo
veiksmingumą ir papildomą programos naudą Europai. Šioje
ataskaitoje taip pat vertinamas paprastinimas, tolesnis tikslų aktualumas
ir programos įnašas įgyvendinant Sąjungos pažangaus, tvaraus ir
integracinio augimo prioritetus.
3.           Ne vėliau kaip iki 2021 m.
pabaigos Komisija parengia galutinę 2 dalyje nurodytų
aspektų, taip pat programos ilgalaikio poveikio ir rezultatų tvarumo
vertinimo ataskaitą.
4.           Programoje
dalyvaujančios šalys Komisijos prašymu teikia visus duomenis ir
informaciją, kurių reikia rengiant Komisijos laikotarpio vidurio ir
galutinę vertinimo ataskaitas.
VI skyrius 
Baigiamosios nuostatos
18 straipsnis
Panaikinimas 
Sprendimas Nr. 1482/2007/EB panaikinamas
nuo 2014 m. sausio 1 d.
Tačiau finansiniams
įsipareigojimams, susijusiems su veiksmais, vykdomais pagal šį
sprendimą, šis sprendimas toliau taikomas tol, kol minėti
įsipareigojimai įvykdomi.
19 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Jis taikomas nuo 2014 m. sausio 1 d.
Šis
reglamentas privalomas visas ir tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
PRIEDAS 
Europos
informacinės sistemos ir jų Sąjungos komponentai
1.           Europos informacinės
sistemos yra šios:
(1)         
bendrasis ryšių tinklas / bendroji
sistemų sąsaja (angl. common communications network/common systems
interface, CCN/CSI – CCN2), CCN mail3, CSI bridge, http bridge,
CCN LDAP ir susijusios priemonės, CCN saityno portalas, CCN
stebėsena;
(2)         
pagalbinės sistemos, ypač CCN taikomosios
programos sąrankos priemonė, veiklos ataskaitų priemonė
(angl. Activity Reporting Tool, ART2), Mokesčių ir muitų
sąjungos GD elektroninio projektų valdymo internetu priemonė
(angl. Taxud Electronic Management of Project Online, TEMPO),
paslaugų valdymo priemonė (angl. Service Management Tool,
SMT), vartotojų valdymo priemonė (angl. User Management System,
UM), sistema BPM, prieinamumo prietaisų skydelis ir AvDB, IT
paslaugų valdymo portalas, katalogų ir naudotojų prieigos
valdymas; 
(3)         
programos informacinė ir ryšių erdvė
(angl. Programme information and communication space, PICS);
(4)         
su PVM susijusios sistemos, visų pirma PVM
informacijos mainų sistema (VIES) ir VAT refund,
įskaitant pirminę taikomąją VIES programą, VIES
stebėsenos priemonę, mokesčių statistikos sistemą, VIES-on-the-web,
VIES-on-the-web sąrankos priemonę, VIES ir VAT refund
testavimo priemones, PVM skaičių algoritmus, PVM elektroninių
formų mainus, VAT on e-Services (VoeS); VoeS testavimo
priemonę, VAT eforms testavimo priemonę;
(5)         
su išieškojimu susijusios sistemos, visų pirma
reikalavimų išieškojimo elektroninės formos, suvienodinto dokumento,
kuriuo leidžiama vykdyti reikalavimą (angl. Uniform Instrument
Permitting Enforcement, UIPE), elektroninės formos ir suvienodinta
pranešimo forma (angl. Uniform Notification Form, UNF);
(6)         
su tiesioginiu apmokestinimu susijusios sistemos,
visų pirma santaupų apmokestinimo sistema, santaupų
apmokestinimo testavimo priemonė, tiesioginio apmokestinimo
elektroninės formos, mokesčių identifikacinių numerių sistema
TIN-on-the-web, mainai, susiję su Direktyvos 2011/16/ES 8 straipsniu,
ir susijusios testavimo priemonės;
(7)         
kitos su apmokestinimu susijusios sistemos,
visų pirma Europos mokesčių duomenų bazė (TEDB);
(8)         
akcizo sistemos, ypač akcizo duomenų
mainų sistema (angl. System for Exchange of Excise Data, SEED),
akcizais apmokestinamų prekių gabenimo ir kontrolės sistema
(angl. Excise Movement and Control System, EMCS), judėjimo
tikrinimo sistemos (angl. Movement Verification System, MVS)
elektroninės formos, testavimo taikomoji programa (TA);
(9)         
kitos centrinės sistemos, ypač
valstybių narių Mokesčių informacinė ir ryšių
sistema (angl. Taxation information and communication System, TIC),
savitarnos testavimo sistema (angl. Self-Service Testing System, SSTS),
su apmokestinimu susijusi statistikos sistema, centrinė taikomoji saityno
formų programa, centrinė akcizo paslaugų ir valdymo
informacinė sistema (angl. Central Services / Management Information
System for Excise, CS/MISE).
2.           Europos informacinių
sistemų Sąjungos komponentai yra šie:
(1)         
IT ištekliai, pvz., aparatinė įranga,
programinė įranga ir sistemos tinklo ryšiai, įskaitant
susijusią duomenų infrastruktūrą;
(2)         
IT paslaugos, kurių reikia remiant
sistemų plėtrą, techninę priežiūrą ir veikimo
gerinimą;
(3)         
visi kiti elementai, kuriuos dėl veiksmingumo,
saugumo ir racionalizavimo Komisija nustatė kaip bendrus programoje
dalyvaujančioms šalims. 
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGBS sistemoje
              1.3.    Pasiūlymo
(iniciatyvos) pobūdis 
              1.4.    Tikslas
(-ai) 
              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatomas
(-i) valdymo metodas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės) 
              3.2.    Numatomas
poveikis išlaidoms 
              3.2.1. Numatomo poveikio išlaidoms suvestinė 
              3.2.2. Numatomas
poveikis veiklos asignavimams 
              3.2.3. Numatomas
poveikis administracinio pobūdžio asignavimams
              3.2.4. Suderinamumas
su dabartine daugiamete finansine programa
              3.2.5. Trečiųjų
šalių finansinis įnašas 
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Europos
Parlamento ir Tarybos reglamento, kuriuo nustatoma 2014–2020 m. Europos
Sąjungos mokesčių srities veiksmų programa („Fiscalis 2020“)
ir panaikinamas Sprendimas Nr. 1482/2007/EB, pasiūlymas.
1.2.        Atitinkama (-os) politikos
sritis (-ys) VGV / VGB sistemoje[33] 
1405
Mokesčių politika
1.3.        Pasiūlymo (iniciatyvos)
pobūdis 
¨ Pasiūlymas
(iniciatyva) susijęs (-usi) su nauja priemone 
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) atlikus
parengiamuosius veiksmus[34]

X Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 
1.4.        Tikslai
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Siūloma programa
bus prisidedama prie pažangaus, tvaraus ir integracinio augimo strategijos „Europa 2020“[35]
įgyvendinimo 1) gerinant bendrosios rinkos veikimą, 2) sukuriant
sistemą, kuria būtų remiama viešojo sektoriaus našumo didinimo
veikla ir 3) skatinant techninę pažangą ir inovacijas
nacionalinėse ir Europos mokesčių administracijose. 
Šia programa pirmiausia
bus remiama pavyzdinės iniciatyvos „Europos skaitmeninė
darbotvarkė“[36],
„Inovacijų sąjunga“[37]
ir „Integruota globalizacijos eros pramonės politika“[38].
Nacionalinėms mokesčių administracijoms bus padedama tapti
visavertėmis elektroninėmis mokesčių administravimo
institucijomis, o pažangiau įgyvendinant Sąjungos mokesčių
teisės aktus bus mažinama ir mokesčių mokėtojams tenkanti
administracinė našta.
Programa taip pat bus
remiamas Bendrosios rinkos aktas[39], ypač kai kurios pagrindinės
mokesčių politikos sritys, į kurias atkreiptas dėmesys
šiame teisės akte, ir su mokesčių mokėtojų naštos
mažinimu susijusios sritys. Būsimomis politikos iniciatyvomis, kurios bus
remiamos ir kurias bus padedama įgyvendinti pagal programą, pvz.,
pasiūlyta Energijos mokesčių direktyva, naująja PVM
strategija, įmonėms skirta bendra konsoliduotąja pelno mokesčio
baze ir piliečių tarpvalstybinių mokesčių
kliūčių šalinimo iniciatyvomis, bus labai prisidedama siekiant
Bendrosios rinkos akto tikslų.
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretūs tikslai ir atitinkama VGV / VGB veikla
Atitinkama
VGB veikla yra mokesčių politika (1405). Konkretūs programos
tikslai:
remti mokesčių sistemų
veikimą, ypač vykdant dalyvaujančių šalių, jų
mokesčių administratorių, jų pareigūnų ir
išorės ekspertų bendradarbiavimą
1.4.3.     Numatomas (-i) rezultatas
(-ai) ir poveikis
Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (grupėms)
Siūloma
programa siekiama gerinti mokesčių administracijų
bendradarbiavimą, teikti šio bendradarbiavimo gerinimo mechanizmus,
priemones ir reikiamą finansavimą šiems tikslams siekti. Komisijai
įgyvendinus šią programą nebus dar labiau suderintos
nacionalinės mokesčių sistemos, bet bus galima mažinti
neigiamą 27 mokesčių sistemų taikymo poveikį,
pvz., sukčiavimą, konkurencijos iškraipymus, administracijoms ir
įmonėms tenkančią administracinę naštą,
mažiausių mokesčių paiešką ir pan. Todėl siūloma
priemonė yra aiški vidaus rinkos paramos priemonė, nes ją
taikant bus galima gerinti įvairių mokesčių sistemų
veikimą vidaus rinkoje.
Nors
už nacionalinių mokesčių sistemų valdymą atsako
valstybės narės, iš pasiūlymo poveikio vertinime nustatytų
problemų aiškiai matyti, kad reikia intensyvesnio nei dabar
administracinio mokesčių administratorių bendradarbiavimo.
Bendradarbiaudami ES lygmeniu mokesčių administratoriai gali
plėtoti sąveiką, išvengti dubliavimo ir dalytis gerąja
patirtimi visose su mokesčiais susijusiose srityse, pvz., verslo
inžinerijos, IT, tarptautinio bendradarbiavimo ir kt. Įsitikinta, kad
pagal dabartinę programą „Fiscalis 2013“ teikta parama
mokesčių srities bendradarbiavimui buvo naudinga ir ši patirtis bus
labai vertinga įveikiant būsimus sunkumus, ypač susijusius su
pasenusia technologine struktūra, vykdant konkrečias užduotis,
susijusias su patiriamais operatyvinio lygmens bendradarbiavimo sunkumais,
nevienodomis finansinėmis mokesčių administratorių veiklos
paramos priemonėmis ir sunkumais užmegzti struktūrinį
bendradarbiavimą su pagrindiniais suinteresuotaisiais mokesčių
administratorių subjektais.
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
Siekiant
įsitikinti, kad programos įgyvendinimo taisyklės ir
procedūros taikomos tinkamai, ir patikrinti, ar įgyvendinant
programą pasiekiami nustatyti tikslai, bus vykdoma programos
stebėsenos veikla. Bus taikoma stebėsenos sistema,
įskaitant intervencijos logiką, išsamų rodiklių
rinkinį, vertinimo metodus, duomenų rinkimo planą, aiškų
struktūrinį ataskaitų teikimo ir stebėsenos procesą ir
laikotarpio vidurio bei galutinį vertinimus.
Programos
veiksmingumas bus vertinamas pagal vienodus, su programos bendraisiais,
konkrečiais ir veiklos tikslais susijusius veiksmingumo, poveikio,
rezultatų ir pajėgumo rodiklius, juos susiejant su Komisijos valdymo
planu. Išsamus poveikio, rezultatų ir pajėgumo rodiklių
sąrašas pateiktas poveikio vertinime. TAXUD GD nustatė kai
kurių programos uždavinių tikslus. Kai kurių kitų
uždavinių atveju tokių tikslų šiuo metu neįmanoma
nustatyti. Visų tų uždavinių tikslus DG TAXUD nustatys prieš
pradėdamas įgyvendinti programą „Fiscalis 2020“ ir pateiks programos
komitetui patvirtinti pagal metinės darbo programos procedūrą.
Bendrasis ir konkretus tikslai bus vertinami,
be kita ko, atsižvelgiant į tai, ar prieinamas Europos informacinių
sistemų bendrasis ryšių tinklas, tikslas – 97 proc.
prieinamumas.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai
Kaip
aprašyta 1.4.1 skyriuje, šiuo pasiūlymu prisidedama prie strategijos
„Europa 2020“ ir įvairių kitų Sąjungos teisės
aktų įgyvendinimo.
1.5.2.     Papildoma ES dalyvavimo nauda
Kaip
išsamiai aprašyta aiškinamojo memorandumo 3.2 skirsnyje, naudingiau imtis
ne 27 valstybių narių, bet Sąjungos lygmens veiksmų.
1.5.3.     Panašios patirties išvados
Ekonominiu
požiūriu daug veiksmingiau imtis ES lygmens veiksmų.
Mokesčių srities bendradarbiavimo pagrindas – labai gerai apsaugotas
specialus ryšių tinklas, veikiantis nuo praėjusio šimtmečio
paskutinio dešimtmečio pradžios, kai buvo pradėtos įgyvendinti
pirmosios mokesčių srities bendradarbiavimo programos. Jame
nacionalinės mokesčių administracijos sujungiamos maždaug 5 000
taškų[40].
Šiuo bendru IT tinklu užtikrinama, kad norint keistis bet kokia
informacija kiekvienai nacionalinei administravimo institucijai prie šios
bendros infrastruktūros reikėtų prisijungti tik vieną
kartą. Jei tokios infrastruktūros nebūtų, valstybių
narių mokesčių administracijos prie kiekvienos iš kitų
valstybių narių nacionalinių sistemų turėtų
jungtis 26 kartus.
Taip
pat labai svarbi programos veikla, kuria suburiami mokesčių
pareigūnai, kad jie galėtų dalytis geriausia patirtimi, mokytis
vieni iš kitų, analizuoti problemas arba, pvz., rengti vadovus. Jei
valstybėms narėms reikėtų mokytis vienoms iš kitų
organizuojant savo veiklą ne pagal programą, kiekviena iš jų turėtų
rengti savo priemones ir darbo metodus. Nebūtų sąveikos ir
bendra veikla nebūtų įgyvendinama sistemingai 27 valstybių
narių lygmeniu. Daug veiksmingiau, kad teikiant programos paramą
Komisija veiktų kaip programoje dalyvaujančių šalių veiklos
tarpininkė.
Kita
svarbi papildoma nauda yra nemateriali. Programa skatinamas bendras interesas,
abipusis pasitikėjimas, valstybių narių mokesčių
srities bendradarbiavimas tarpusavyje ir su Komisija.
1.5.4.     Suderinamumas ir galima
sąveika su kitomis atitinkamomis priemonėmis
Programų
„Fiscalis 2020“ ir „Muitinė 2020“ valdymas bus kiek įmanoma
derinamas. Programoms skirtas bendras Europos IT sistemų įgyvendinimo
tinklas, bendra bendradarbiavimo internetu platforma (PICS) ir bendra veiklos
ataskaitų priemonė (ART2). Abiejų programų atveju taip pat
taikomos tos pačios žmogiškųjų išteklių ugdymo metodikos. 
HOME GD
programų „Nusikalstamumo prevencija ir kova su nusikalstamumu (ISEC) ir
Terorizmo ir kitos su saugumu susijusios rizikos prevencija, parengtis ir
padarinių valdymas (CIPS)“[41] laikotarpio vidurio vertinime teigiama, kad
programų „Muitinė 2013“ ir „Fiscalis 2013“ valdymo modelis teikia
daugiausia ISEC/CIPS valdymo gerinimo perspektyvų, nes galima greitai ir
lanksčiai atsižvelgti į veiklos vykdymo poreikius. 
Transeuropinių
IT sistemų pagrindas yra CCN/CSI tinklas, kuriuo taip pat naudojasi
OLAF keisdamasi informacija apie pažeidimus ir sukčiavimą (ir ją
saugodama). Šiuo tikslu masto ekonomija naudinga abiem generaliniams
direktoratams.
1.6.        Trukmė ir finansinis
poveikis 
X Pasiūlymo (iniciatyvos) trukmė
ribota 
–     
¨  (Pasiūlymas (iniciatyva) galioja nuo 2014 01 01 iki 2020 12 31 
–     
X  Finansinis poveikis
nuo 2014 m. iki 2023 m. (2021–2023 m. – tik mokėjimų
asignavimams)
¨ Pasiūlymo (iniciatyvos) trukmė
neribota
–     
įgyvendinimo pradinis laikotarpis – nuo MMMM
iki MMMM
–     
vėliau – visuotinis taikymas.
1.7.        Numatytas (-i) valdymo
būdas (-ai)[42] 
X Komisijos vykdomas tiesioginis
centralizuotas valdymas 
¨ Netiesioginis centralizuotas valdymas, vykdymo užduotis perduodant:
¨         vykdomosioms įstaigoms
¨         Bendrijų įsteigtoms įstaigoms[43]
¨         nacionalinėms viešojo sektoriaus arba viešąsias
paslaugas teikiančioms įstaigoms
¨         asmenims, atsakingiems už konkrečių veiksmų
vykdymą pagal Europos Sąjungos sutarties V antraštinę
dalį ir nurodytiems atitinkamame pagrindiniame teisės akte,
apibrėžtame Finansinio reglamento 49 straipsnyje
¨ Pasidalijamasis valdymas kartu su valstybėmis narėmis 
¨ Decentralizuotas valdymas kartu su trečiosiomis šalimis 
¨ Jungtinis valdymas
kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio
punkto pastabų skiltyje.
Pastabos 
/
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Nurodyti dažnumą
ir sąlygas.
Siekiant
įsitikinti, kad programos įgyvendinimo taisyklės ir
procedūros taikomos tinkamai, bus vykdoma programos veiklos
priežiūra (audito funkcija). Pasiūlymai dėl bendrais
veiksmais įgyvendinamos veiklos nuolat stebimi naudojantis interneto
duomenų baze – veiklos ataskaitų priemone (ART2); joje saugomi
pasiūlymai ir informacija apie atitinkamą veiklą. Naudodamiesi
ta pačia priemone pagal programą skirtų dotacijų
gavėjai, t. y. valstybių narių mokesčių
administracijos, gali internetu pranešti apie išlaidas, finansuojamas naudojant
dotaciją, skirtą dalyvauti bendrų veiksmų veikloje. Naudodamosi
veiklos ataskaitų priemone valstybės narės turės kasmet
išsiųsti Komisijai finansinę ataskaitą.
Pagal
viešąsias sutartis finansuojamai IT ir mokymo gebėjimų ugdymo
veiklai taikomos standartinės atskaitomybės ir priežiūros
taisyklės. 
Programa
bus vertinama du kartus. Programos laikotarpio vidurio vertinimo
rezultatai bus pateikti iki 2018 m. vidurio, o galutinio vertinimo
rezultatai – 2021 m. pabaigoje. Valstybės narės kaip
pagrindinės programos paramos gavėjos labai prisidės prie
duomenų rinkimo teikdamos informaciją pavienėmis
priemonėmis (daugiausia ART2) arba informuodamos apie platesnį
programos poveikį (dalyvaudamos suvokimo vertinime arba teikdamos
ataskaitas). 
Iki
šiol atliekant esamų programų vertinimą daugiausia dėmesio
skirta suinteresuotiesiems programos subjektams, t. y. mokesčių
administratoriams ir jų ekspertams, kuriems skirta programa. Atsižvelgiant
į tai, kad su programos suinteresuotaisiais išorės subjektais
(t. y. ekonominės veiklos vykdytojais) taip pat svarbu konsultuotis dėl
programos poveikio jiems ir dėl to, kiek jiems naudingas, pvz., geresnis
mokesčių administracijų bendradarbiavimas, šis netiesioginio
poveikio aspektas bus įtrauktas į būsimus programos vertinimus.
2.2.        Valdymo ir kontrolės
sistema 
2.2.1.     Nustatyta rizika 
Įgyvendinant
dotacijas gali kilti pavojų, susijusių su:
–              
neteisingu dotacijos susitarimo, pasirašyto su
valstybių narių ir šalių kandidačių konsorciumu,
įgyvendinimu. Manoma, kad rizika nedidelė, nes paramos gavėjos
yra programoje dalyvaujančių šalių viešojo administravimo
institucijos,
–              
valstybės narės deklaruoja pagal
programą nepatvirtintos veiklos išlaidas, 
–              
valstybės narės du kartus deklaruoja tas
pačias išlaidas.
Įgyvendinant
sutartis gali kilti tokių pavojų:
–              
nesilaikoma viešųjų pirkimų
taisyklių,
–              
apmokama sąskaita faktūra už nesamą
rezultatą.
2.2.2.     Numatomas (-i) kontrolės
metodas (-ai) 
Pagrindiniai taikomos kontrolės
strategijos aspektai yra šie:
1. Visoms išlaidų sritims bendra finansinė kontrolė:
Įsipareigojimų ex ante tikrinimas 
Visus
TAXUD GD įsipareigojimus tikrina Žmogiškųjų išteklių
ir finansų skyriaus vadovas. Todėl atliekamas visų
įsipareigotų skirti sumų ex ante patikrinimas. Šia
procedūra užtikrinamas didelis operacijų teisėtumo ir
tvarkingumo patikimumas.
Mokėjimų ex ante tikrinimas 
Atliekamas
visų mokėjimų ex ante tikrinimas pagal finansinius
reglamentus ir nustatytas procedūras. Išsamią kontrolę vykdo
finansų tikrintojas ir leidimus suteikiantis pareigūnas.
Be
to, kas savaitę atsitiktine tvarka atrenkamas bent vienas mokėjimas
(iš visų išlaidų kategorijų) ir Žmogiškųjų
išteklių ir finansų skyriaus vadovas atlieka išsamų jo ex ante
patikrinimą. Aprėptis nenustatyta, nes šio patikrinimo tikslas –
tikrinti mokėjimus atsitiktine tvarka siekiant nustatyti, ar visi
mokėjimai parengti pagal reikalavimus. Kiti mokėjimai kasdien
tvarkomi laikantis galiojančių taisyklių.
AOSD deklaracijos 
Visi
perįgaliotieji leidimus suteikiantys pareigūnai (AOSD) pasirašo
deklaracijas, kuriomis patvirtinamos atitinkamų metų metinės
veiklos ataskaitos. Šios deklaracijos apima pagal programą vykdytas
operacijas. AOSD pareiškia, kad su biudžetu susijusios operacijos vykdytos
laikantis patikimo finansų valdymo principų, kad taikomomis valdymo
ir kontrolės sistemomis deramai užtikrintas operacijų teisėtumo
ir tvarkingumo patikimumas, kad tinkamai nustatyta su šiomis operacijomis
susijusi rizika, kad apie šią riziką pranešta ir imtasi jos mažinimo
veiksmų.
2. Papildoma viešųjų pirkimų sutarčių
kontrolė 
Taikomos Finansiniame reglamente nustatytos viešųjų
pirkimų kontrolės procedūros. Visos su
mokėjimu susijusios viešųjų pirkimų sutartys sudaromos
pagal nustatytą Komisijos tarnybų atliekamą tikrinimo
procedūrą, atsižvelgiant į sutartinius įsipareigojimus ir
patikimą finansų bei bendrąjį valdymą. Visose
Komisijos ir paramos gavėjų sudaromose sutartyse numatomos kovos su
sukčiavimu priemonės (kontrolė, ataskaitos ir pan.). Parengiamos
išsamios techninės užduotys, sudarančios kiekvienos konkrečios
sutarties pagrindą. Patvirtinimo procesas vyksta griežtai taikant TAXUD
TEMPO metodiką: rezultatai peržiūrimi, prireikus iš dalies
pakeičiami ir galiausiai aiškiai patvirtinami (arba atmetami). Jei
nėra patvirtinimo rašto, sąskaitų faktūrų
apmokėti negalima. 
Rezultatų užsakymo ir priėmimo tvarka taikoma ir
išteklių valdymui. Visi ištekliai užsakomi, vėliau priimami ir
užkoduojami jų įsigijimo verte bendroje
Europos Komisijos IT priemonėje („ABAC assets“). Nuvertėjimas
skaičiuojamas automatiškai, vadovaujantis Komisijos apskaitos
taisyklėmis. 
Techninis viešųjų pirkimų tikrinimas
TAXUD GD
vykdo rezultatų kontrolę ir prižiūri rangovų operacijas bei
paslaugas. Jis taip pat reguliariai rengia savo rangovų kokybės ir
saugumo auditus. Atliekant kokybės auditus tikrinama, ar tikrieji
rangovų procesai atitinka jų kokybės planuose apibrėžtas
taisykles ir procedūras. Atliekant saugumo auditus daugiausia dėmesio
skiriama konkretiems procesams, procedūroms ir organizacijai. 
Veiklos ir finansų ex post administracinė
kontrolė
Baigiantis
kiekvienai sutarčiai, prieš jos oficialų užbaigimą visą bylą
patikrina veiklos ir finansų skyriai.
3. Papildoma dotacijų kontrolė
Programos
paramos gavėjų (valstybių narių ir šalių
kandidačių mokesčių administracijų) pasirašytoje
sutartyje dėl dotacijos apibrėžiamos veiklos, kuriai skiriama
dotacija, finansavimo sąlygos, įskaitant skyrių dėl
kontrolės metodų. Visos programoje dalyvaujančios administravimo
institucijos įsipareigojo vykdyti Komisijos išlaidų finansines ir
administracines taisykles.
Veikla,
su kuria susijusį dalyvavimą dotacijos gavėjai gali finansuoti
dotacijos lėšomis, nustatoma duomenų bazėje (ART2 – veiklos
ataskaitų priemonė). Valstybės narės praneša apie savo
išlaidas naudodamosi ta pačia duomenų baze, į kurią,
siekiant išvengti klaidų, integruoti keli kontrolės mechanizmai.
Pvz., valstybės narės gali pranešti tik apie veiklos, kurioje jos
buvo pakviestos dalyvauti, išlaidas ir tik vieną kartą.
Be
šių į ataskaitų sistemą integruotų kontrolės
mechanizmų, TAXUD GD atsitiktine tvarka kontroliuoja dokumentus ir
atlieka patikrinimus vietoje. Tai ex post kontrolė, kai tikrinama
su rizika susijusi imtis.
Taikant
šią kontrolės strategiją galima išlaikyti minimalią ir
skirtam biudžetui bei tikėtinai rizikai proporcingą dotacijų
gavėjų administracinę naštą. 
Teigiamas
paprastinimo priemonių, pvz., realių sąnaudų pakeitimo
nustatyto dydžio išmokomis, poveikis biudžetui tikriausiai būtų
nedidelis. Toks poveikis būtų naudingiausias didinant
veiksmingumą ir mažinant valstybėms narėms ir Komisijai
tenkančią administracinę naštą.
4. Kontrolės priemonių išlaidos ir nauda
Nustatyta
kontrole TAXUD GD gali pakankamai įsitikinti išlaidų kokybe bei
tvarkingumu ir mažinti neatitikties riziką. Bendrų veiksmų
vertinimas siekia trečią nuodugnumo lygį[44], o
viešųjų pirkimų sutarčių vertinimas – ketvirtą[45].
Dėl minėtų kontrolės strategijos priemonių galima
rizika neviršija 2 proc. viso biudžeto; jos taikomos visiems paramos
gavėjams. Taikant kitas tolesnio rizikos mažinimo priemones atsirastų
neproporcingai didelės sąnaudos, todėl papildomų
priemonių nenumatyta. TAXUD GD mano, kad esamos ir šios programos
kontrolės požiūriu nesiskiria, todėl 2020 m. programai
taikys tą pačią kontrolės strategiją. Pirma aprašytos
kontrolės strategijos įgyvendinimo sąnaudos neviršija 2,60 proc.[46] viso
biudžeto ir tikimasi, kad ši dalis išliks nepakitusi. 
Manoma, kad programos kontrolės strategija yra veiksminga
siekiant, kad neatitikties rizika neviršytų 2 proc., ir yra
proporcinga susijusiai rizikai. 
2.3.        Sukčiavimo ir
pažeidimų prevencijos priemonės 
Nurodyti dabartines
arba numatytas prevencijos ir apsaugos priemones.
Generalinis
direktoratas ne tik taikys visus teisės aktuose nustatytus kontrolės
mechanizmus, bet ir parengs su 2011 m. birželio 24 d. priimta nauja
Komisijos kovos su sukčiavimu strategija (CAFS) suderintą kovos su
sukčiavimu strategiją siekdamas, inter alia, užtikrinti,
kad jo vidaus kovos su sukčiavimu kontrolė būtų visiškai
suderinta su CAFS ir kad taikant jo sukčiavimo rizikos valdymo metodą
būtų galima nustatyti rizikos sritis ir tinkamas atsakomąsias
priemones. Prireikus bus įsteigtos tinklų kūrimo grupės ir
tinkamos IT priemonės, skirtos su programa „Fiscalis 2020“ susijusiems
sukčiavimo atvejams analizuoti.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·      Dabartinės išlaidų biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Aprašymas…...…...........................................] || DA / NDA ([47]) || ELPA šalių[48] || šalių kandidačių[49] || trečiųjų šalių || pagal Finansinio reglamento 18 straipsnio 1 dalies aa punktą 
   ||   ||   ||   ||   ||   ||   
·      Prašomos sukurti naujos biudžeto eilutės 
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Išlaidų kategorija…........................................] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
   ||   ||   ||   ||   ||   ||   
 1 || 14.04.04 – „Fiscalis 2020“ || DIF || NE || TAIP || NE || NE 
 1 || 14.01.04.05 „Fiscalis 2020“ – Administracinės valdymo išlaidos || NDA || NE || NE || NE || NE 
3.2.        Numatomas poveikis išlaidoms[50]
3.2.1.     Numatomo poveikio išlaidoms
suvestinė 
Galimo naujų Europos IT sistemų, jei
jų prireiktų įgyvendinant finansinių sandorių
mokesčio (FSM) pasiūlymą, diegimo sąnaudos į programos
„Fiscalis 2020“ biudžetą neįtrauktos atsižvelgiant į
ankstyvą FSM pasiūlymo proceso etapą.
mln. eurų (tūkstantųjų tikslumu)
 Daugiametės finansinės programos išlaidų kategorija: || 1 || Pažangus ir integracinis augimas 
 TAXUD GD ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2023 metai || IŠ VISO 
  Veiklos asignavimai ||   ||   
 14.0404 – „Fiscalis 2020“ || Įsipareigojimai || (1a) || 33 310 || 33 310 || 33 310 || 33 410 || 33 410 || 33 410 || 33 510 ||   || 233 670 
 Mokėjimai || (2a) ||  9 327 || 24 316 || 27 647 || 30 007 || 30 052 || 30 062 || 30 097 || 52 162 || 233 670 
 Administracinio pobūdžio asignavimai, finansuojami  konkrečių programų rinkinio lėšomis[51]   ||   ||   
 14.010405 ||   || (3) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 IŠ VISO asignavimų TAXUD GD || Įsipareigojimai || =1+1(a)+3 || 33 410 || 33 410 || 33 410 || 33 510 || 33 510 || 33 510 || 33 610 ||   || 234 370 
 Mokėjimai || =2+2(a)+3 ||  9 427 || 24 416 || 27 747 || 30 107 || 30 152 || 30 162 || 30 197 || 52 162 || 234 370 
  IŠ VISO veiklos asignavimų || Įsipareigojimai || (4) || 33 310 || 33 310 || 33 310 || 33 410 || 33 410 || 33 410 || 33 510 ||   || 233 670 
 Mokėjimai || (5) ||  9 327 || 24 316 || 27 647 || 30 007 || 30 052 || 30 062 || 30 097 || 52 162 || 233 670 
  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || =4+ 6 || 33 410 || 33 410 || 33 410 || 33 510 || 33 510 || 33 510 || 33 610 ||   || 234 370 
 Mokėjimai || =5+ 6 ||  9 427 || 24 416 || 27 747 || 30 107 || 30 152 || 30 162 || 30 197 || 52 162 || 234 370 
 Daugiametės finansinės programos išlaidų kategorija: || 5 || Administracinės išlaidos 
mln. eurų (tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO 
 TAXUD GD || 
  Žmogiškieji ištekliai || 4 973 || 4 973 || 4 973 || 4 973 || 4 973 || 4 973 || 4 973 || 34 811 
  Kitos administracinės išlaidos || 0,220 || 0,220 || 0,220 || 0,220 || 0,220 || 0,220 || 0,220 || 1,540 
 IŠ VISO TAXUD GD ||   || 5 193 || 5 193 || 5 193 || 5 193 || 5 193 || 5 193 || 5 193 || 36 351 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 5 193 || 5 193 || 5 193 || 5 193 || 5 193 || 5 193 || 5 193 || 36 351 
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2023 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 38 603 || 38 603 || 38 603 || 38 703 || 38 703 || 38 703 || 38 803 ||   ||  270 721 
 Mokėjimai || 14 620 || 29 609 || 32 940 || 35 300 || 35 345 || 35 355 || 35 390 || 52 162 ||  270 721 
Numatomas
poveikis veiklos asignavimams 
–     
Pasiūlymui įgyvendinti veiklos
asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || 2014 m. || 2015 m. || 2016 m. || 2017 m. ||  2018 m. || 2019 m. || 2020 m. || IŠ VISO 
 REZULTATAI 
 Rezultato rūšis[52]   || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 Konkretus tikslas – gerinti mokesčių sistemų veikimą, ypač vykdant dalyvaujančių šalių, jų mokesčių administratorių, jų pareigūnų ir išorės ekspertų bendradarbiavimą 
 IT pajėgumų didinimas || IT sutarčių skaičius ||   || Maždaug 20 ||  23 450 ||   ||  23 450 ||   ||  23 450 ||   ||  23 450 ||   ||  23 450 ||   ||  23 450 ||   ||  23 450 ||   ||  164 150 
 Bendri veiksmai || Surengtų renginių skaičius ||   || Maždaug 260 ||  8 550 ||   ||  8 550 ||   ||  8 550 ||   ||  8 550 ||   ||  8 550 ||   ||  8 550 ||   ||  8 550 ||   ||  59 850 
 Žmogiškųjų išteklių gebėjimų ugdymas || Mokymo kursų skaičius ||   || Reikės patvirtinti ||  1 310 ||   ||  1 310 ||   ||  1 310 ||   ||  1 410 ||   ||  1 410 ||   ||  1 410 ||   ||  1 510 ||   ||  9 670 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ ||   ||   ||   ||  33 310 ||   ||  33 310 ||   || 33 310 ||   || 33 410 ||   || 33 410 ||   || 33 410 ||   || 33 510 ||   || 233 670 
3.2.2.     Numatomas poveikis
administracinio pobūdžio asignavimams
3.2.2.1.  Suvestinė 
–     
Pasiūlymui įgyvendinti administraciniai
asignavimai naudojami taip:
mln. eurų
(tūkstantųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai || 4 973 || 4 973 || 4 973 || 4 973 || 4 973 || 4 973 || 4 973 || 34 811 
 Kitos administracinės išlaidos || 0,220 || 0,220 || 0,220 || 0,220 || 0,220 || 0,220 || 0,220 || 1,540 
 Daugiametės finansinės programos 5 IŠLAIDŲ KATEGORIJOS tarpinė suma || 5 193 || 5 193 || 5 193 || 5 193 || 5 193 || 5 193 || 5 193 || 36 351 
 Neįtraukta į daugiametės finansinės programos 5 IŠLAIDŲ KATEGORIJĄ[53]   ||   ||   ||   ||   ||   ||   ||   ||   
 Žmogiškieji ištekliai || p. m. || p. m. || p. m. || p. m. || p. m. || p. m. || p. m. || p. m. 
 Kitos administracinio pobūdžio išlaidos || p. m. || p. m. || p. m. || p. m. || p. m. || p. m. || p. m. || p. m. 
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || p. m. || p. m. || p. m. || p. m. || p. m. || p. m. || p. m. || p. m. 
 IŠ VISO || 5 193 || 5 193 || 5 193 || 5 193 || 5 193 || 5 193 || 5 193 || 36 351 
3.2.2.2.   Numatomi žmogiškųjų
išteklių poreikiai 
–     
Pasiūlymui įgyvendinti žmogiškieji
ištekliai naudojami taip:
Sąmatą nurodyti sveikaisiais
skaičiais (arba ne smulkiau nei dešimtųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai 
  Etatų plano pareigybės (pareigūnai ir laikinieji darbuotojai) 
 14 01 01 01 (Komisijos būstinė ir atstovybės) || 32 || 32 || 32 || 32 || 32 || 32 || 32 
 14 01 01 02 (Delegacijos) || p. m. || p. m. || p. m. || p. m. || p. m. || p. m. || p. m. 
 14 01 05 01 (Netiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 10 01 05 01 (Tiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
  Išorės personalas (visos darbo dienos ekvivalento vienetais (FTE)[54]   
 14 01 02 01 (CA, INT, TA, SNE finansuojami iš bendrojo biudžeto) || 9 || 9 || 9 || 9 || 9 || 9 || 9 
 14 01 02 02 (CA, INT, JED, LA ir SNE delegacijose) || p. m. || p. m. || p. m. || p. m. || p. m. || p. m. || p. m. 
 14 01 04 05 [55] || – būstinėje[56]   || p. m. || p. m. || p. m. || p. m. || p. m. || p. m. || p. m. 
 – delegacijose || p. m. || p. m. || p. m. || p. m. || p. m. || p. m. || p. m. 
 14 01 05 02 (CA, INT, SNE – netiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 10 01 05 02 (CA, INT, SNE – tiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 Kitos biudžeto eilutės (nurodyti) || p. m. || p. m. || p. m. || p. m. || p. m. || p. m. || p. m. 
 IŠ VISO || 41 || 41 || 41 || 41 || 41 || 41 || 41 
14 yra atitinkama politikos sritis arba
biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Programos valdymo veikla siaurąja prasme[57] ir programos įgyvendinimo veikla, pvz., Europos IT sistemų tyrimai, plėtojimas, techninė priežiūra ir naudojimas   
 Išorės personalas || Pagalba programos įgyvendinimo veiklai, pvz., Europos IT sistemų tyrimams, plėtojimui, techninei priežiūrai ir naudojimui 
3.2.3.     Suderinamumas su dabartine
daugiamete finansine programa 
–     
Pasiūlymas atitinka 2020 m.
daugiametę finansinę programą.
3.2.4.     Trečiųjų
šalių įnašai 
–     
Pasiūlyme nenumatytas su trečiosiomis
šalimis bendras finansavimas 
3.2.5.     Numatomas poveikis
įplaukoms
–     
Pasiūlymas gali turėti nedidelį
finansinį poveikį įplaukoms: tuo atveju, jeigu taikomos 13 straipsnyje
minėtos sankcijos, į ES biudžetą jos bus įtraukiamos kaip
bendrosios įplaukos.
[1]               2011 m. birželio 29 d. COM(2011) 500 galutinis,
„Strategijos „Europa 2020“ biudžetas“.
[2]               2010 m. kovo 3 d. COM(2010) 2020 galutinis, „Pažangaus, tvaraus ir integracinio augimo
strategija“.
[3]               Programos „Fiscalis 2013“
laikotarpio vidurio vertinimas, http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf.

[4]               DELOITTE, „The future business architecture for the
Customs Union and Cooperative Model in the Taxation Area in Europe“. 
[5]               2011 m. gegužės 3 d. 9-ojo programos
„Fiscalis“ komiteto posėdžio protokolas.
[6]               Tai
bendras muitinės ir mokesčių sujungimo taškų skaičius.
[7]               COM(2012)
388 final.
[8]               Anksčiau
jos vadintos transeuropinėmis IT sistemomis.
[9]               OL L 55,
2011 2 28, p. 13.
[10]             „The Evaluation Partnership“,
programos „Muitinė 2013“ laikotarpio vidurio vertinimas, p. 72–80;
RAMBOLL, Programos „Fiscalis 2013“ laikotarpio vidurio vertinimas, 268–305 dalys.
[11]             2011 m.
birželio 29 d. COM(2011) 398 galutinis.
[12]             2011 m.
lapkričio 9 d. COM(2011) 706 galutinis.
[13]             COM(2010) 245 galutinis/2, „Europos skaitmeninė
darbotvarkė“.
[14]             2010 m.
spalio 6 d. COM(2010) 546, Strategijos „Europa 2020“ pavyzdinė
iniciatyva „Inovacijų sąjunga“.
[15]             2010 m.
lapkričio 23 d. COM(2010) 682, „Naujų įgūdžių ir
darbo vietų darbotvarkė“.
[16]             COM(2010) 614,
Strategijos „Europa 2020“ pavyzdinė iniciatyva „Integruota pramonės
politika“.
[17]             COM(2011) 0206
galutinis.
[18]             OL C ..., ...,
p. .
[19]             Nuoroda
į galutinį / laikotarpio vidurio vertinimą (-us).
[20]             COM(2010) 2020.
[21]             OL L 84,
2010 3 31, p. 1.
[22]             COM(2004) 373.
[23]             Įrašyti.
[24]             COM(2010) 700.
[25]             OL L 55,
2011 2 28, p. 13.
[26]             OL L 330,
2007 12 15, p. 1.
[27]             OL L 347,
2006 12 11, p. 1.
[28]             OL L 316,
1992 10 31, p. 21.
[29]             OL L 176,
2011 7 5, p. 24.
[30]             OL L 283,
2003 10 31, p. 51.
[31]             OL L 84,
2010 3 31, p. 1.
[32]             OL L 292, 1996
11 15, p. 2.
[33]             VGV –
veikla grindžiamas valdymas, VGB – veikla grindžiamas biudžeto sudarymas.
[34]             Kaip
nurodyta Finansinio reglamento 49 straipsnio 6 dalies a arba b punkte.
[35]             2010 m.
kovo 3 d. COM(2010) 2020 galutinis, „Pažangaus, tvaraus ir
integracinio augimo strategija“.
[36]             COM(2010) 245
galutinis/2, „Europos skaitmeninė darbotvarkė“.
[37]             2010 m.
spalio 6 d. COM(2010) 546, Strategijos „Europa 2020“ pavyzdinė
iniciatyva „Inovacijų sąjunga“.
[38]             COM(2010) 614,
Strategijos „Europa 2020“ pavyzdinė iniciatyva „Integruota pramonės
politika“.
[39]             COM(2011) 0206
galutinis.
[40]             Tai
bendras muitinės ir mokesčių sričių sujungimo
taškų skaičius.
[41]             2005 m.
balandžio 6 d. dokumente COM(2005) 124 nurodyta, kad pagal 2007–2013 m.
finansinę programą numatyta skirti 745 mln. EUR.
[42]             Informacija
apie valdymo būdus ir nuorodos į Finansinį reglamentą
pateikiamos svetainėje BudgWeb, http://www.cc.cec/budg/man/budgmanag/budgmanag_en.html
[43]             Kaip
nurodyta Finansinio reglamento 185 straipsnyje.
[44]             Trečias
kontrolės nuodugnumo lygis – kontrolė remiantis visiškai
nepriklausoma patvirtinamąja informacija.
[45]             Ketvirtas
kontrolės nuodugnumo lygis – kontrolė remiantis atitinkamu proceso
etapu esamais susijusiais dokumentais, įskaitant galimybę su jais susipažinti.
[46]             Sąnaudos
apima kontrolę atliekančių žmogiškųjų išteklių
visos darbo dienos ekvivalentą (FTE), padaugintą iš vidutinių
personalo sąnaudų, išorės audito išlaidas, ART sistemos
priežiūros išlaidas.
[47]             DA –
diferencijuotieji asignavimai / NDA – nediferencijuotieji asignavimai.
[48]             ELPA –
Europos laisvosios prekybos asociacija. 
[49]             Šalių
kandidačių ir, kai taikoma, Vakarų Balkanų potencialių
šalių kandidačių.
[50]             Išlaidos
nurodytos dabartinėmis kainomis.
[51]             Techninė
ir (arba) administracinė pagalba ir išlaidos ES programų ir (arba)
priemonių įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[52]             Rezultatai
– tai būsimi produktai ir paslaugos (pvz., finansuota studentų
mainų, nutiesta kelių kilometrų ir kt.).
[53]             Techninė
ir (arba) administracinė pagalba ir išlaidos ES programų ir (arba)
priemonių įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[54]             CA –
sutartininkas („Contract Agent“); INT – per agentūrą įdarbintas
darbuotojas („Intérimaire“); JED – jaunesnysis delegacijos ekspertas („Jeune
Expert en Délégation“); LA – vietinis darbuotojas („Local Agent“); SNE –
deleguotasis nacionalinis ekspertas („Seconded National Expert“). 
[55]             Neviršijant
viršutinės ribos, nustatytos išorės personalui, finansuojamam iš
veiklos asignavimų (buvusių BA eilučių).
[56]             Būtina
struktūriniams fondams, Europos žemės ūkio fondui kaimo
plėtrai (EŽŪFKP) ir Europos žuvininkystės fondui (EŽF).
[57]             Programos
valdymo veiklos siaurąja prasme pareigybių skaičius apribotas
iki 18.